Vyhodnotenie medzirezortného pripomienkového konania

Návrh zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov a o zmene a doplnení niektorých zákonov 

Spôsob pripomienkového konania	 	
Počet vznesených pripomienok, z toho zásadných	142  / 64 	
Počet vyhodnotených pripomienok	141 	
		
Počet akceptovaných pripomienok, z toho zásadných	50  / 3 	
Počet čiastočne akceptovaných pripomienok, z toho zásadných	23  / 9 	
Počet neakceptovaných pripomienok, z toho zásadných	68  / 51 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Úrad pre verejné obstarávanie 	 	 	x 	 	
2 .	Generálna prokuratúra Slovenskej republiky 	3 (3o,0z) 	 	 	 	
3 .	Konfederácia odborových zväzov Slovenskej republiky 	1 (1o,0z) 	 	 	 	
4 .	Asociácia zamestnávateľských zväzov a združení Slovenskej republiky 	5 (3o,2z) 	 	 	 	
5 .	Národná banka Slovenska 	1 (1o,0z) 	 	 	 	
6 .	Slovenská lekárska únia špecialistov 	1 (0o,1z) 	 	 	 	
7 .	Slovenská lekárska spoločnosť 	2 (0o,2z) 	 	 	 	
8 .	Asociácia všeobecných lekárov pre deti a dorast SR 	 	 	 	x 	
9 .	Asociácia súkromných lekárov SR 	10 (1o,9z) 	 	 	 	
10 .	Košický samosprávny kraj 	12 (1o,11z) 	 	 	 	
11 .	Bratislavský samosprávny kraj 	 	 	 	x 	
12 .	Banskobystrický samosprávny kraj 	3 (0o,3z) 	 	 	 	
13 .	Trenčiansky samosprávny kraj 	 	 	 	x 	
14 .	Trnavský samosprávny kraj 	3 (1o,2z) 	 	 	 	
15 .	Žilinský samosprávny kraj 	4 (0o,4z) 	 	 	 	
16 .	Asociácia nemocníc Slovenska 	5 (3o,2z) 	 	 	 	
17 .	Najvyšší kontrolný úrad Slovenskej republiky 	 	 	x 	 	
18 .	Odbor aproximácie práva sekcie vládnej legislatívy Úradu vlády SR 	3 (3o,0z) 	 	 	 	
19 .	Štatistický úrad Slovenskej republiky 	4 (4o,0z) 	 	 	 	
20 .	Správa štátnych hmotných rezerv Slovenskej republiky 	 	 	 	x 	
21 .	Prešovský samosprávny kraj 	 	 	 	x 	
22 .	Ministerstvo kultúry Slovenskej republiky 	7 (7o,0z) 	 	 	 	
23 .	Ministerstvo pôdohospodárstva a rozvoja vidieka Slovenskej republiky 	9 (9o,0z) 	 	 	 	
24 .	Konferencia biskupov Slovenska 	 	 	 	x 	
25 .	Protimonopolný úrad Slovenskej republiky 	 	 	x 	 	
26 .	Úrad geodézie, kartografie a katastra Slovenskej republiky 	 	 	x 	 	
27 .	Republiková únia zamestnávateľov 	 	 	 	x 	
28 .	Nitriansky samosprávny kraj 	 	 	 	x 	
29 .	Ministerstvo obrany Slovenskej republiky 	7 (5o,2z) 	 	 	 	
30 .	Úrad jadrového dozoru Slovenskej republiky 	 	 	x 	 	
31 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
32 .	Slovenská lekárska komora 	7 (0o,7z) 	 	 	 	
33 .	Ministerstvo zahraničných vecí a európskych záležitostí Slovenskej republiky 	2 (2o,0z) 	 	 	 	
34 .	Ministerstvo hospodárstva Slovenskej republiky 	2 (1o,1z) 	 	 	 	
35 .	Úrad vlády Slovenskej republiky 	 	 	 	x 	
36 .	Ministerstvo zdravotníctva Slovenskej republiky 	 	 	 	x 	
37 .	Asociácia štátnych nemocníc SR  	2 (2o,0z) 	 	 	 	
38 .	Ministerstvo práce, sociálnych vecí a rodiny Slovenskej republiky 	3 (3o,0z) 	 	 	 	
39 .	Ministerstvo financií Slovenskej republiky 	3 (2o,1z) 	 	 	 	
40 .	Ministerstvo školstva, vedy, výskumu a športu Slovenskej republiky 	 	 	x 	 	
41 .	Najvyšší súd Slovenskej republiky 	 	 	x 	 	
42 .	Ministerstvo spravodlivosti Slovenskej republiky 	3 (3o,0z) 	 	 	 	
43 .	Národný bezpečnostný úrad 	 	 	x 	 	
44 .	Ministerstvo dopravy, výstavby a regionálneho rozvoja Slovenskej republiky 	12 (12o,0z) 	 	 	 	
45 .	Úrad priemyselného vlastníctva Slovenskej republiky 	 	 	x 	 	
46 .	Ministerstvo životného prostredia Slovenskej republiky  	 	 	x 	 	
47 .	Ministerstvo vnútra Slovenskej republiky 	4 (3o,1z) 	 	 	 	
48 .	Združenie miest a obcí Slovenska 	 	 	x 	 	
49 .	Slovenská komora zubných technikov 	2 (1o,1z) 	 	 	 	
50 .	Slovenská komora zubných lekárov 	6 (0o,6z) 	 	 	 	
51 .	Zbor väzenskej a justičnej stráže 	 	 	x 	 	
52 .	Union zdravotná poisťovňa, a.s. 	9 (5o,4z) 	 	 	 	
53 .	Slovenská obchodná a priemyselná komora 	 	 	x 	 	
54 .	DÔVERA zdravotná poisťovňa, a.s. 	5 (2o,3z) 	 	 	 	
55 .	Združenie zdravotných poisťovní SR 	1 (0o,1z) 	 	 	 	
56 .	Národná rada občanov so zdravotným postihnutím v SR  	1 (0o,1z) 	 	 	 	
	SPOLU	142 (78o,64z) 	0 (0o,0z) 	14 	10 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
GP SR 	1. K čl. I bod 4 
V § 44 ods. 3 v tretej vete odporúčame slová „služieb súvisiacich“ nahradiť slovami „služby súvisiace“. 
 	O 	A 	Návrh bol upravený v zmysle pripomienky. 	
GP SR 	2. K čl. II bod 4 
V texte odporúčame ako nadbytočné vypustiť slovo „sa“ pred slovom „nahrádzajú“. 
 	O 	A 	Návrh bol upravený v zmysle pripomienky. 	
GP SR 	3. K čl. II bod 6 
V uvádzacej vete je potrebné za slovo „ktorý“ vložiť slová „vrátane nadpisu“. 
 	O 	A 	Návrh bol upravený v zmysle pripomienky. 	
KOZ SR 	Stanovisko k návrhu zákona, ktorým sa mení a dopĺňa zákon č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorš 
KOZ SR k návrhu nemá pripomienky. 	O 	A 	 	
AZZZ SR 	Čl.I., bod 1 § 3,ods.4 
Dopĺňa sa písm.: e) potvrdenie o zdravotnej spôsobilosti pre výkon práce 	Z 	N 	Pripomienkujúci subjekt listom zo dňa 16. októbra 2014 od pripomienok odstúpil. 
Pripomienka nebola akceptovaná vzhľadom na skutočnosť že pri posudzovaní zdravotnej spôsobilosti pre výkon práce nejde o poskytovanie zdravotnej starostlisvosti. 
 	
AZZZ SR 	Čl.I. bod 4 § 44 znie: 
V ods.3 sa dopĺňa posledná veta: Poskytovateľ zdravotnej starostlivosti môže žiadať úhradu za služby zdravotnej starostlivosti pri liečbe choroby uvedenej v zozname chorôb a súvisiacich služieb AK BOLA ZDRAVOTNÁ STAROSTLIVOSŤ POSKYTNUTÁ NA ŽIADOSŤ POISTENCA. 	Z 	N 	Pripomienkujúci subjekt listom zo dňa 16. októbra 2014 od pripomienok odstúpil. 
Pripomienka nebola akceptovaná vzhľadom na skutočnosť že zdravotná starostlivosť sa zo zdrojov verejného zdravotného poistenia poskytuje na základe zdravotnej indikácie a nie na základe žiadosti poistenca. 
 	
AZZZ SR 	Čl. I bod 4 § 44 ods. 3 zákon č. 577/2004 Z. z. 
1.) Za slovo „požadovať“ navrhujeme doplniť slovo „prijať“; 

2.) slová „pri liečbe choroby uvedenej“ navrhujeme nahradiť slovami „v súvislosti s chorobou uvedenou“ (pozn. v ustanovení dvakrát) 

odovodnenie: 
Navrhujeme obmedzenie ujasniť nielen o zákaz požadovania, ale aj zákaz prijatia úhrady. 

Zdravotná starostlivosť nezahŕňa podľa zákona č. 576/2004 Z.z. len liečbu, ale aj ďalšie pracovné činnosti ako je napr. prevencia, diagnostika, dispenzarizácia a ďalšie. Preto nie je možné ani v tomto ustanovení obmedzovať chápanie zdravotnej starostlivosť len na liečbu. 
 	O 	ČA 	1. Navrhovanú formuláciu považujeme za dostatočnú. 
2. Z ustanovenia bolo vypustené slovo "liečbe". 	
AZZZ SR 	Čl. I bod 4 § 44 ods. 4 zákon č. 577/2004 Z. z. 
Za slovo „piatich“ navrhujeme doplniť slovo „pracovných“. 

odovodnenie: 
Kvôli objektívnemu plynutiu času a prevádzkových dôb ambulancií je potrebné lehotu zreálniť na skutočnú prax.  	O 	A 	Návrh bol upravený v zmysle pripomienky. 	
AZZZ SR 	Čl. II bod 3 § 79 ods. 1 písm. zv) zákon č. 578/2004 Z.z.  
1.) Za slovo „umiestniť“ navrhujeme doplniť slová „a zverejniť“ 
2.) slovo „zoznam“ navrhujeme nahradiť slovom „cenník“ 
3.) slová „pri liečbe choroby uvedenej“ navrhujeme nahradiť slovami „v súvislosti s chorobou uvedenou“ 
4.) slová „sa zdravotné výkony plne uhrádzajú alebo čiastočne uhrádzajú“ navrhujeme nahradiť slovami „môže požadovať úhradu podľa osobitného zákona „ - pozn. s odkazom na zákon č. 577/2004 Z.z.) 
5.) za druhé slovo „alebo“ doplniť slová „pri ktorých“ 
6.) za spojku „a“ doplniť slovo „cenník“ 
7.) slová „ak cenník všetkých zdravotných výkonov nie je umiestnený v týchto priestoroch,“ navrhujeme vypustiť 

odovodnenie: 
Pôvodné ustanovenie nie je zrozumiteľné. 
Je potrebné cenník nielen umiestniť ale aj zverejniť. 
Nie je jasné prečo by sa mal zverejňovať zoznam zdravotných výkonov poskytovaných, pri ktorých sa zdravotné výkony plne uhrádzajú ... z ustanovenia nie je ani jasné či je myslené plné uhrádzanie poisťovňou alebo pacientom. Celkovo je ustanovenie nejednoznačné a zavádzajúce. 
Ustanovenie je potrebné jednoducho upraviť tak, aby bolo jasné, že je potrebné zverejniť cenník zdravotných výkonov a služieb, pri ktorých môže poskytovateľ požadovať úhradu. 
Zdravotná starostlivosť nezahŕňa podľa zákona č. 576/2004 Z.z. len liečbu, ale aj ďalšie pracovné činnosti ako je napr. prevencia, diagnostika, dispenzarizácia a ďalšie. Preto nie je možné ani v tomto ustanovení obmedzovať chápanie zdravotnej starostlivosť len na liečbu. 
 	O 	ČA 	Z ustanovenia bolo vypustené slovo "liečbe". Ďalšiu navrhovanú úpravu považujeme za zmätočnú vzhľadom na skutočnosť, že každý poskytovateľ musí mať cenník všetkých zdravotných výkonov. Predmetný zoznam výkonov je len jeho časť. 	
NBS 	K čl. I- k návrhu zákona č. 577/2004 Z.z, k čl. II a čl. III 
A. K čl. I - k návrhu zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov 

K bodu 1 
V § 3 ods. 4 písm. a) navrhujeme slová „(podľa § 44 ods. 4)“ nahradiť slovami „podľa § 44 ods. 4“. 

B. K čl. II – k návrhu zákona o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov 

K bodu 1 
Uvádzaciu vetu je potrebné upraviť takto: 
„1. Poznámka pod čiarou k odkazu 45 znie:“. 

K bodu 3 
Uvádzaciu vetu je potrebné upraviť takto: 
„3. V § 79 sa odsek 1 dopĺňa písmenami zu) a zv), ktoré znejú:“. 

K bodu 6 
V úvadzacej vete je potrebné slovo „dopĺňa“ nahradiť slovom „vkladá“. 

C. K čl. III - k návrhu zákona o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov 
K úvodnej vete 
V úvodnej vete čl.III je potrebné vypustiť slová „mení a“. 
Uvádzaciu vetu navrhovaného ustanovenia § 46 ods. 1 písm. p) je potrebné upraviť takto: 
„ V § 46 sa odsek 1 dopĺňa písmenom p), ktoré znie: 
„p) schvaľuje poskytovateľovi.....“. 

 	O 	ČA 	Návrh bol urpavený v zmysle pripomienky s výnikou čl. I bodu 1, kde bola použitá iná legislatívna technika, 
pripomienka k čl. III uvádzacej vete sa stala bezprednetnou vzhľadom na zmeu textu. 	
SLÚŠ 	Vlastný materiál principiálne a Č.I ods. 1 v §3 
Vzhľadom nato, že predkladatelia zákona evidentne stratili kontakt s realitou v teréne a pravdepodobne uverili vlastnej mediálnej kampani, dovolím si uviesť k pripomienkam dôslednejšie zdôvodnenie. 
Drobné súkromné ambulancie špecialistov sú systematicky aj v dôsledku legislatívnych úprav vyraďované z konkurencieschopnosti. Dlhodobo majú zdravotnými poisťovňami hradené výkony pod nákladové ceny a neustále sa im zvyšujú náklady na prevádzku v dôsledku navyšovaných požiadaviek na administratívu a na prevádzku, podmieňované novými legislatívnymi zmenami neustále pribúdajúcimi. Týmto zmenám sa prispôsobujú aj poisťovne a pod rôznymi zámienkami uberajú z platieb za výkony pre špecializované ambulancie. Drobné súkromné ambulancie, ktorých vlastník je súčasne zamestnancom, nemajú iný zdroj financií ako zdravotné poisťovne a príplatok pacienta za poskytované služby, ktoré poisťovňa nehradí. Oddlžovanie, eurofondy alebo finančné granty sú v našej republike vyhradené pre zdravotnícke zariadenia s pozadím finančných oligarchov alebo pre štátne zariadenia. Aby drobné súkromné ambulancie špecialistov mohli naďalej pre pacienta fungovať, nevyhnutne pri minimálnych a takmer 15 rokov stagnujúcich alebo znižujúcich sa platbách od poisťovní, musí prispievať na realizované a poisťovňami neuhradené výkony pacient. Ak sa tieto platby zrušia, ohrozí to existenciu zdravotníckych zariadení. Bude to výhoda pre zdravotné poisťovne, lebo ušetria na platbách za poskytnutú zdravotnú starostlivosť, ale pacientovi zdravotnú starostlivosť nebude mať kto poskytnúť, aj keby si rád zaplatil. Priblížime sa ku Veľkej Británii a priemeru krajín OECD, ktorý sa u nás uvádza ako vzor pre počty lekárov špecialistov a kde je čakacia doba na vyšetrenie u špecialistu rok a viac. Ministerstvo zdravotníctva nenesie zodpovednosť za financovanie súkromných ambulancií, sú to obchodné spoločnosti, ktoré okrem zdravotnej bežnej starostlivosti poskytujú aj rôzne nadštandardné služby podľa typu ambulancie a klientely. Práve preto boli zriadené, aby poskztovali pacientovi aj nadštandardné služby podľa požiadavky. Tieto služby však nemôžu byť nezaplatené. Každý pacient si má možnosť vybrať zdravotnícke zariadenie a môže navštíviť špecializovanú ambulanciu v štátnom zariadení, ktoré dostáva od zdravotných poisťovní niekoľkonásobne vyššie platby v prerátaní na výkony, prístroje a budovy financuje z eurofondov, neplatí nájom a navyše ho ešte štát aj pravidelne oddlžuje, lebo neplatí ani odvody za zamestnancov a faktúry dodávateľom. 

V zariadeniach s podielom štátu, VÚC, miest a obcí, ktorých činnosť je financovaná aj z financií určených pre súkromné ambulancie špecialistov a na ktoré tieto ambulancie prispievajú poctivým platením daní a odvodov, v týchto zariadeniach môže štát určovať cenník. 
V súkromných zariadeniach, ktoré sú obchodnými spoločnosťami, je to v rozpore s platnou legislatívou našou i Európskej únie. 

Nasledujúca úprava nemá zmysel: 
V § 3 sa za odsek 3 vkladá nový odsek 4, ktorý znie: 
„(4) Súčasťou zdravotného výkonu je aj 
a) objednanie poistenca na vyšetrenie, okrem objednania na prednostné poskytnutie 
zdravotnej starostlivosti (§ 44 ods. 4), 
b) vypísanie lekárskeho predpisu alebo lekárskeho poukazu, 
c) vypísanie návrhu na kúpeľnú liečbu, 
d) potvrdenie o návšteve lekára.“. 
Výkony pod písmenami a) b) c) sa obvykle poskytujú samostatne bez zdravotného výkonu. Vtedy to platí pacient. Opakované vypísanie receptu sa často poskytuje len na základe kontrolných otázok a celkového zhodnotenia, čo v katalógu výkonov nie je označené žiadnym kódom, t.j. poisťovňa nehradí. Ak pacient zatelefonuje, oznámi, že potrebuje recepty, lekár mu položí kontrolné otázky, aby vedel, že je vhodná rovnaká medikácia a recepty mu pripraví, zapíše všetko do dokumentácie, pacient príde a bez čakania si vyzdvihne recepty, na celú uvedenú činnosť nie je žiaden kód, ani platba od poisťovne. Špecializované ambulancie nemajú žiaden paušál na pacienta od poisťovne. Pri vyšetreniach mimo pracovnej doby si lekár určuje cenu svojho času a mimoriadny termín v pracovnej dobe si vyžaduje čas na zmanažovanie termínov ostatných pacientov a za tento čas pacient, ktorý má záujem o mimoriadny termín, zaplatí, nie za obyčajné objednanie. Rovnako je to aj s " poskytnutím mobilného čísla", kedy pacient neplatí za poskytnutie čísla, ale za know-how, čas, manažovanie a zodpovednosť lekára mimo pracovnej doby, ktoré s možnosťou použiť poskytnuté číslo získal. 
Vypísanie návrhu na kúpeľnú liečbu je zodpovedná práca, ktorej sa lekár venuje aspoň pol hodinu a za obsah nesie zodpovednosť. V minulosti sa na to využíval kód 78 a poisťovne návrh preplácali, ale ten bol pred viac ako 15 rokmi zrušený. Keď lekár vypisuje niekoľko návrhov, má pracovať niekoľko hodín s vlastnými nákladmi bezodplatne? 
Potvrdenie o návšteve lekára nie je súčasťou zdravotného výkonu, najmä ak sa vydáva aj sprevádzajúcim príbuzným. Každé vypísanie potvrdenia si vyžaduje čas odborného personálu a náklady na administratívu. Nie je to ani súčasť odbornej dokumentácie a nepatrí ani k zdravotnému výkonu. Ak potrebuje ten istý človek potvrdenie pre zamestnávateľa, že bol na pohrebe rodinného príslušníka - platí, ak si vyžaduje potvrdenie od štátneho alebo miestneho úradu platí oveľa vyššie poplatky, napriek tomu, že tieto úrady sú financované ním samým. Aký dôvod, okrem populizmu a snahy zlikvidovať časť zdravotníckych zariadení, ktoré ešte nevlastní nejaký oligarcha, je na zrušenie poplatkov za potvrdenie o návšteve lekára? 
S pozdravom MUDr. Andrej Janco, prezident SLÚŠ 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Pripomienku nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Predmetná pripomienka neobsahuje konkrétny námet na zmenu navrhovanej úpravy. 
 	
SLS 	k návrhu zákona č. 577/2004 Z.z.§ 3, § 44, § 2-Príloha č. 2 
Slovenská spoločnosť alergológie a klinickej imunológie 

1. Zásadná pripomienka: k § 3, novému odseku 4, bod 
a) objednanie poistenca na vyšetrenie, okrem objednania na prednostné poskytnutie 
zdravotnej starostlivosti (§ 44 ods. 4), 
- žiadame vypustiť celý navrhovaný bod a), alebo doplniť Zoznam zdravotných výkonov o samostatný výkon objednávanie na vyšetrenie so špecifikáciou a patričnou bodovou hodnotou 
Odôvodnenie: 
Celý navrhovaný bod a) nového odseku 4 v § 3, zavádza novú povinnosť objednávania, ktorá nie je jasne špecifikovaná. Objednávanie pacienta je súbor výkonov, ktoré zvýšia kvalitu poskytovanej zdravotnej starostlivosti, ale zároveň zvýšia aj náklady poskytovateľov. 

2. Zásadná pripomienka k § 3, novému odseku 4, bod 
d) potvrdenie o návšteve lekára , 
- žiadame doplniť o nasledovný text : „jedno potvrdenie o návšteve lekára na prinesenom a vyplnenom tlačive“ 
Odôvodnenie: 
Jedná sa o administratívny výkon, ktorý pacient potrebuje spravidla pre iný než zdravotný účel a je povinný vo vlastnom záujme ho priniesť. Pacienti väčšinou žiadajú rôzne potvrdenia na tlačivách, ktoré zvyšujú náklady poskytovateľov. 

3. Zásadná pripomienka k § 44, odseku 2: 
„Poskytovateľ nesmie podmieňovať poskytnutie zdravotnej starostlivosti akoukoľvek úhradou nad rozsah spoluúčasti poistenca podľa tohto zákona a osobitných predpisov vydaných na jeho vykonanie.“ 
Žiadame : definovať spoluúčasť pacienta 
Odôvodnenie: 
V súčasnej legislatíve absentuje obsah pojmu spoluúčasť ako aj vykonávacie predpisy na jej realizáciu. 

4. Zásadná pripomienka k § 44, odseku 4: 
„ Poskytovateľ môže požadovať úhradu za prednostné poskytnutie ambulantnej starostlivosti len v rámci na to vyhradených ordinačných hodín, ak túto zdravotnú starostlivosť poskytne do piatich dní od objednania. Rozsah ordinačných hodín vyhradených na prednostné poskytnutie zdravotnej starostlivosti nesmie presiahnuť jednu štvrtinu jeho ordinačných hodín. Medzi ordinačnými hodinami vyhradenými na prednostné poskytnutie zdravotnej starostlivosti musia byť vyhradené minimálne dve hodiny na poskytovanie zdravotnej starostlivosti, ktorá nie je prednostným poskytnutím zdravotnej starostlivosti. Ordinačné hodiny vrátane ordinačných hodín vyhradených na prednostné poskytnutie zdravotnej starostlivosti schvaľuje vyšší územný celok príslušný podľa miesta prevádzkovania zdravotníckeho zariadenia.“ 
Žiadame: vynechať nasledovnú časť textu:“ ak túto zdravotnú starostlivosť poskytne do 
piatich dní od objednania“. 
Odôvodnenie: 
Navrhované administratívne opatrenie obmedzuje slobodnú vôľu pacienta na plánovanie návštevy lekára v dlhšom časovom horizonte a komplikuje plynulosť prevádzky ambulancie. Tvorca legislatívy rieši čakanie na vyšetrenie v dňoch, ale pacient má záujem nečakať v danom dni ani jednu hodinu. Je pre neho komfortné, keď strávi u lekára maximálne 30-40 minút a je ochotný si zaplatiť za „ svoj ušetrený čas. “ 
V konečnom dôsledku sa výrazne zníži dostupnosť zdravotnej starostlivosti pre občana z dvoch dôvodov: 
1, záujemcovia o prednostné vyšetrenie nedostanú termín ani pri opakovanom pokuse pre veľký záujem, nakoľko t.č. sú vo väčšine ambulancií obsadené termíny 1-2 mesiace dopredu. Ich strata času pri čakaní niekoľko hodín, zníži komfort pri poskytovaní zdravotnej starostlivosti. 
2, ak poskytovateľ neobsadí termíny určené na prednostné vyšetrenie - stratí sa časť ambulantnej kapacity a predĺžia sa čakacie doby pre všetkých. 
Predstava, že legislatívnym opatrením stanovujúcim termín do 5 pracovných dní sa vytvorí nová kapacita, ktorá zabezpečí, že záujemca tento termín reálne dostane do 5 dní od objednania je nesprávna, čo potvrdzuje súčasná situácia v ambulanciách špecialistov. 

Slovenská hepatologická spoločnosť: 

5. Zásadná pripomienka 
Žiadame o doplnenie rozsahu preventívnej prehliadky (príloha č. 2, §2 zákona 577/2004 Z.z.). 
Súčasťou preventívnej prehliadky pacienta u lekára so špecializáciou v špecializačnom odbore všeobecné lekárstvo a v prípade poistencov do 28. roku veku aj lekára so špecializáciou v špecializačnom odbore pediatria alebo dorastové lekárstvo je vyšetrenie pečeňových testov: alanínaminotransferáza (ALT). 

Odôvodnenie: choroby pečene sú piatou najčastejšou príčinou mortality v Slovenskej republike. Pacienti so zvýšenými hepatálnymi testami majú výrazne vyššie kardiovaskulárne riziko a vyššiu kardiovaskulárnu mortalitu. 
Vyšetrenie vyššie uvedených pečeňových testov umožní včasný záchyt chorôb pečene a ich liečbu, zníži výskyt pokročilých stádií chorôb pečene (cirhóza pečene, hepatocelulárny karcinóm). Včasná liečba niektorých chorôb pečene, hlavne nealkoholovej steatózy pečene výrazne zníži kardiovaskulárne riziko. Včasná liečba chorôb pečene bude viesť k ušetreniu finančných zdrojov zo systému zdravotného poistenia. 
V minulosti bolo vyšetrenie hepatálnych testov súčasťou preventívnej prehliadky. Po vyradení vyšetrenia pečeňových enzýmov z preventívnej prehliadky sa lekári podstatne častejšie stretávajú s pokročilými štádiami chorôb pečene, vyžadujúcimi finančne náročnú liečbu, čo vedie k zvýšeniu celkových nákladov na zdravotnú starostlivosť. 
Na Monotematickom dni Praktická hepatológia, konanom v Bratislave dňa 13.12.2013 všetkých 180 účastníkov konferencie jednohlasne podporilo tento návrh. 

Finančné zdôvodnenie ekonomickej výhodnosti zavedenia ALT do preventívnej prehliadky. 
Zavedenie ALT do preventívnych prehliadok dospelých bude finančne výhodné. Predkladáme kalkuláciu pre nealkoholovú steatózu podľa štúdie Athyrosa publikovanej v prestížnom časopise Lancet. 
Prevalencia zvýšenia ALT v dospelej populácii cca 20% 
Cena vyšetrenia ALT pre samoplatcu 1EUR, 
Na 100 pacientov so zvýšenými hepatálnymi testami je potrebné 500 vyšetrení, ak preventívna prehliadka bude každé 2 roky – náklady na vyšetrenie ALT 250 EUR/rok 
Priemerná dávka statínu v štúdii Athyrosa 24 mg, cena na mesiac cca 2,4 Eur, liečba pacientka pri 100% compliance 28,8 EUR. Liečba 100 pacientov 2880 Eur, 
Vyšetrenia a liečba 100 pacientov 3130 EUR. 
Liečba statínmi u pacientov so zvýšeným ALT redukuje výskyt akútnych kardiovaskulárnych príhod z 10/100 pacientov na 3,2 /100 pacientov, rozdiel 6,8/100 pacientov (Athyros, Lancet, 2010) 
Cena hospitalizácie 1800 Eur v priemere. 
Pri redukcii hospitalizácii -6,8/100 pacientov sa ušetrí12 240 EUR. 
Celková úspora na 500 (100 má zvýšené hepatálne testy) pacientov 9110 EUR/100 pacientov a rok. 
Ak sa preventívnej prehliadky každé 2 roky zúčastní 500 000 pacientov, úspora ročne 9 110 000 Eur. 
Ďalšie finančné úspory vyplynú zo zachytenia chorôb pečene vo včasnom štádiu prevencii komplikácii chorôb pečene, ktorých liečba je finančne extrémne náročná (napríklad chronické hepatitídy). 

 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Pripomienky 1-4 nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Navrhované pripomienky sú v rozpore s týmto zámerom. 
Pripomienka 5 je nad rámec úpravy. 
 	
ASL SR 	K Doložke vplyvov  
V doložke vplyvov sa uvádza, že posudzovaná novela zákona bude mať negatívny dopad na podnikateľské prostredie. Kým v prípade dopadu na rozpočet verejnej správy a dopadu na sociálne vplyvy, ktoré sú hodnotené pozitívne, je pripojené krátke zhodnotenie, k dopadu na podnikateľské prostredie nie sú rozpracované žiadne dôvody resp. kvantifikácia Navrhujeme uvedené doplniť. 
 	O 	ČA 	Doložka vplyvov bola upravená v nadväznosti na pripomienky uplatnené Ministerstvom hospodárstva SR a Ministerstvom financií SR.  	
ASL SR 	K čl. I. bod. 1.  
V novelizačnom bode č. 1 sa uvádza: Súčasťou zdravotného výkonu je aj 
a) objednanie poistenca na vyšetrenie (okrem objednania na prednostné poskytnutie 
zdravotnej starostlivosti) 
b) vypísanie lekárskeho predpisu alebo lekárskeho poukazu, 
c) vypísanie návrhu na kúpeľnú liečbu, 
d) potvrdenie o návšteve lekára, 
pričom podľa dôvodovej správy sa týmto ustanovujú sa súčasti zdravotného výkonu. 
Proti navrhovanej zmene vyslovujeme zásadný nesúhlas s nasledovných dôvodov: 
Špecifikácia zdravotných výkonov spolu s ich bodovým ohodnotením a obsahovým 
vymedzením je v Prílohe k nariadeniu vlády č. 266/2005 Z. z.(ďalej len ako „Príloha“) 

k písm. a) : žiadame špecifikovať súčasťou ktorých výkonov Prílohy je objednanie pacienta. Po ich vyšpecifikovaní žiadame novelizáciu Prílohy a navýšenie bodových hodnôt dotknutých výkonov o 40 bodov. Objednávanie pacienta je súbor výkonov, ktoré zvýšia kvalitu poskytovanej zdravotnej starostlivosti, ale zároveň zvýši náklady poskytovateľov. Dovoľujeme si upozorniť, že v zmysle Prílohy objednávanie pacienta sa nemôže vykazovať zdravotnej poisťovni. Teda zjavne doposiaľ objednávanie nebolo súčasťou výkonov a teda nebolo zohľadnené v ich bodovej hodnote. 
k písm. b): V súčasnosti je vypísanie lekárskeho predpisu súčasťou 9-tich výkonov z celého počtu výkonov nachádzajúcich sa v Prílohe a vypísanie lekárskeho poukazu nie je súčasťou žiadneho z výkonov špecifikovaných v Prílohe. Žiadame špecifikovať súčasťou ktorých výkonov Prílohy má byť vystavenie lekárskeho predpisu alebo lekárskeho poukazu. Súčasne žiadame do Prílohy doplniť nový výkon vypísanie lekárskeho predpisu alebo lekárskeho poukazu s bodovou hodnotou 70 bodov tak ako to bolo v predchádzajúcej právnej úprave (zák. č.98/1995 Zb.). 
k písm. c): Vystavenie návrhu na kúpeľnú starostlivosť je samostatným výkonom č. 75a s bodovou hodnotou 150 bodov Prílohy a nie je uvádzaný ako súčasť žiadneho iného výkonu. Pri tomto výkone sa nejedná len o „vypísanie“ návrhu na KL, ako nesprávne uvádza návrh novely. Tento výkon znamená 20 – 25 minút odbornej práce lekára, a to zväčša po skončení riadnej ordinačnej doby lekára. Z tohto dôvodu navrhujeme ponechať súčasnú úpravu, t.j. aby v prípadoch ak je kúpeľná liečba indikovaná, bolo vystavenie návrhu na kúpeľnú liečbu samostatným výkonom uhrádzaným zo zdravotného poistenia, a to aj všeobecným lekárom. 
V prípade, ak kúpeľná liečba nie je indikovaná a má sa realizovať len na žiadosť pacienta žiadame ponechať možnosť úhrady tohto výkonu. 
Pokiaľ tento doposiaľ samostatný výkon má byť súčasťou zdravotných výkonov, žiadame špecifikovať, ktorých a primerane navýšiť ich bodové ohodnotenie. 
k písm. d): Vystavenie potvrdenia o návšteve lekára je samostatným výkonom č. 71 
s bodovou hodnotou 35 bodov Prílohy a nie je uvádzaný ako súčasť žiadneho iného výkonu. Žiadame špecifikovať súčasťou ktorých výkonov Prílohy je vystavenie potvrdenia o návšteve lekára . Po ich vyšpecifikovaní žiadame novelizáciu Prílohy a navýšenie bodových hodnôt dotknutých výkonov o 20 bodov. Ďalej žiadame doplniť: “jedno” potvrdenie o návšteve lekára, z dôvodu, že sa jedná o administratívny výkon, ktorý zvýši náklady poskytovateľov. Pacient často žiada aj niekoľko potvrdení. 

K predmetnému novelizačnému bodu vyslovujeme zásadný nesúhlas s návrhom ANS, aby § 3ods. 4 bol doplnený o nové písm. e) potvrdenie o zdravotnej spôsobilosti pre výkon práce . 
Zdôvodnenie: posudzovanie spôsobilosti na výkon práce nie je súčasťou zdravotnej starostlivosti uhrádzanej z verejného zdravotného poistenie. Posudzovanie spôsobilosti na prácu, ak to zaradenie práce do príslušnej rizikovej skupiny práce I-IV takéto posúdenie vyžaduje, v súčasnej legislatívnej úprave SR hradí zamestnávateľ, prípadne zamestnanec, a nie zdravotná poisťovňa. Ide o podstatné zvýšenie rozsahu zdravotnej starostlivosti, hradenej zdravotnou poisťovňou, preto s týmto návrhom vyjadrujeme zásadný nesúhlas. 

Rovnako vyslovujeme zásadný nesúhlas s návrhom MV SR na doplnenie § 3 o odsek 16: 
„Na základe verejného zdravotného poistenia sa plne uhrádzajú náklady na vydanie písomného vyjadrenia, či osoba, ktorá je zjavne pod vplyvom alkoholických nápojov, omamných látok, psychotropných látok alebo liekov, zranená alebo ktorá upozorní na svoju závažnú chorobu alebo zranenie, môže byť umiestnená v cele policajného zaistenia, vrátane zdravotných výkonov potrebných na vydanie takéhoto písomného vyjadrenia; pri úhrade týchto nákladov sa postupuje ako pri úhrade neodkladnej zdravotnej starostlivosti podľa osobitného predpisu.“ Ide o podstatné zvýšenie rozsahu zdravotnej starostlivosti, hradenej zdravotnou poisťovňou, preto s týmto návrhom vyjadrujeme zásadný nesúhlas. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. Pripomienku nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Navrhované pripomienky sú v rozpore s týmto zámerom. 	
ASL SR 	K čl. I. bod. 4. ods. 1  
V navrhovanom § 4 ods. 1 sa uvádza, že „Poskytovateľ nesmie požadovať od poistenca úhradu za zdravotnú starostlivosť poskytnutú pri liečbe choroby uvedenej v Zozname prioritných chorôb, ktorý je uvedený v prílohe č. 3. 
Zdôvodnenie: 
Predmetný návrh obmedzí slobodnú voľbu občana, ktorého zdravotná poisťovňa neuzatvorila zmluvu o poskytovaní zdravotnej starostlivosti s poisťovňou občana buď vôbec, alebo na konkrétny výkon, a ak občan žiada poskytovateľa o poskytnutie takéhoto výkonu na vlastnú žiadosť. Rovnako to obmedzí občana, ak žiada poskytovateľa o poskytnutie výkonu s materiálom, alebo prístrojom, ktoré zdravotná poisťovňa občana poskytovateľovi neuhrádza vôbec. 
Na základe uvedeného navrhujeme ods. 1 vypustiť, alebo doplniť o ďalšiu vetu v znení: „ Uvedené sa vzťahuje na všetky výkony zdravotnej starostlivosti, ktoré sú súčasťou objednávky príslušnej zdravotnej poisťovne obsiahnuté v zmluve poskytovateľa s príslušnou zdravotnou poisťovňou poistenca.“ Vypustením, resp. doplnením odseku 1 by sa zabránilo obmedzovaniu prístupu ku zdravotnej starostlivosti na základe slobodnej voľby poskytovateľa pacientom. 
 	Z 	ČA 	§ 44 ods. 1 bol upravený tak, aby z ustanovenia jasne vyplývalo, že ide o poskytovateľa, s ktorým má zdravotná poisťovňa uzatvorenú zmluvu a ktorý nesmie požadovať od poistenca úhradu za zdravotnú starostlivosť, ktorá sa plne uhrádza na základe verejného zdravotného poistenia podľa tohto zákona. 	
ASL SR 	K čl. I. bod. 4. ods. 2  
V navrhovanom § 4 ods. 2 „Poskytovateľ nesmie podmieňovať poskytnutie zdravotnej starostlivosti akoukoľvek úhradou nad rozsah spoluúčasti poistenca podľa tohto zákona a osobitných predpisov vydaných na jeho vykonanie.“ je nesprávna formulácia, nakoľko 
v súčasnej legislatíve pojem spoluúčasti absentuje. Navrhujeme odsek doplniť o definíciu spoluúčasti pacienta. Žiadame tiež o doplnenie osobitných predpisov na jeho vykonanie. Bez posúdenia súvisiacich predpisov, s ktorými predložený návrh novely počíta, nie je možné tento posúdiť. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. Sme toho názoru, že nejde o pojem, ktorý je potrebné definovať. Predmetný zákon už tento pojem používa vo viacerých ustanoveniach (§ 9, § 10) bez toho, aby spôsoboval nejasnoti. 	
ASL SR 	K čl. I. bod. 4. ods. 3  
Podľa navrhovaného § 4 ods. 3 „Poskytovateľ môže požadovať úhradu za zdravotnú starostlivosť poskytnutú pri liečbe choroby uvedenej v zozname chorôb len v rozsahu spoluúčasti poistenca podľa tohto zákona a osobitných predpisov vydaných na jeho vykonanie. Poskytovateľ môže požadovať od poistenca úhradu za služby súvisiace s poskytovaním zdravotnej starostlivosti len v rozsahu spoluúčasti poistenca podľa tohto zákona a osobitných predpisov vydaných na jeho vykonanie. Zdravotné výkony poskytované pri liečbe choroby uvedenej v zozname chorôb a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu , schvaľuje príslušný vyšší územný celok podľa osobitného predpisu.35). Poskytovateľ je povinný tieto zdravotné výkony a služby súvisiace s poskytovaním zdravotnej starostlivosti uviesť v cenníku zdravotných výkonov s uvedením výšky úhrady.“ Rovnako, ako v prípade ods. 1, Takáto formulácia obmedzí slobodnú voľbu občana, ktorého zdravotná poisťovňa neuzatvorila zmluvu o poskytovaní zdravotnej starostlivosti s poisťovňou občana buď vôbec, alebo na konkrétny výkon, ale občan žiada poskytovateľa o poskytnutie výkonu na vlastnú žiadosť. Navrhujeme ods. 3 vypustiť, alebo doplniť o ďalšiu vetu v znení: „ Uvedené sa vzťahuje na všetky výkony zdravotnej starostlivosti, ktoré sú súčasťou objednávky príslušnej zdravotnej poisťovne obsiahnuté v zmluve poskytovateľa s príslušnou zdravotnou poisťovňou poistenca.“ Vypustením, resp. doplnením odseku 1 by sa zabránilo obmedzovaniu prístup ku zdravotnej starostlivosti na základe slobodnej voľby poskytovateľa pacientom. 
V navrhovanom znení ods. 3 je uvedená odvolávka 35), ktorá odkazuje na § 46 ods. 1 písm. p) zákona č. 576/2004 Z. z. v znení zákona č. ...../2015 Z. z. Žiadame doplniť návrh o návrh novelizovaného znenia § 46 ods. 1 písm. p). 
 	Z 	N 	Pripomienka bola prerokovaná na pracovnom stretnutí dňa 20. októbra 2014. pripomienku nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Navrhované pripomienky sú v rozpore s týmto zámerom. 	
ASL SR 	K čl. I. bod. 4. ods. 4  
Podľa navrhovaného § 4 ods. 4 „Poskytovateľ môže požadovať úhradu za prednostné poskytnutie ambulantnej starostlivosti len v rámci na to vyhradených ordinačných hodín, ak túto zdravotnú starostlivosť poskytne do piatich dní od objednania....“ 

Navrhovaná formulácia 
a/ buď obmedzí kapacitu ordinačných hodín pre poskytovanie zdravotnej starostlivosti (poskytovateľ nebude môcť objednávať pacientov v čase vyhradenom na prednostné poskytnutie zdravotnej starostlivosti), čo bude mať za následok predĺženie čakacích časov na vyšetrenie. 
b/ alebo v prípade obsadenia termínov v čase vyhradenom na prednostné poskytnutie zdravotnej starostlivosti občan nebude mať nárok výber vyšetrenie v čase vyhradenom na prednostné poskytnutie zdravotnej starostlivosti, nakoľko všetky termíny budú obsadené. 
Navrhovaným obmedzením úhrady za prednostné poskytnutie ambulantnej starostlivosti do piatich dní od objednania sa neumožní záujemcovi o prednostné ošetrenie objednať sa vopred viac ako 5 dní čím sa zhorší možnosť plánovania si ošetrenia i na strane pacienta i na strane poskytovateľa, ako aj dostupnosť tejto služby pre pacienta. Táto služba je len možnosťou (nie povinnosťou) pre pacienta, ktorý z rôznych dôvodov (najmä pracovných, rodinných) potrebuje minimalizovať dobu trvania zdravotníckeho zariadenia. Navrhujeme túto časť vypustiť. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. Pripomienka nebola akceptovaná z dôvodu kompromisného riešenia pripomienok požadujúcich skrátenie alebo predĺženie navrhovanej lehoty. 	
ASL SR 	K čl. II. bod. 3.  
Navrhuje sa § 79 ods. 1 sa doplniť o písm. zu) a zv) a to: zu) dodržiavať cenník všetkých zdravotných výkonov, a zv) umiestniť vo vstupných priestoroch alebo v priestoroch čakárne zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti, pri ktorých môže požadovať úhradu schválený samosprávnym krajom a výšku úhrady, ak cenník všetkých zdravotných výkonov nie je umiestnený v týchto priestoroch,“. 
Navrhujeme upraviť celý odsek, nakoľko súčasná formulácia je nezrozumiteľná a jej výklad môže byť nejednoznačný. Zavádza povinnosť umiestniť vo vstupných priestoroch, resp. v priestoroch čakárne zoznam zdravotných výkonov, vrátane výkonov uhrádzaných na základe verejného zdravotného poistenia. Toto považujeme za nadbytočné a okrem náročnosti umiestnenia tak rozsiahleho zoznamu pre poskytovateľa to bude aj neprehľadné a náročné na orientáciu pre pacienta. V ustanovení sa používa aj pojem „cenník všetkých zdravotných výkonov“, pričom nie je jasný jeho súvis so „zoznamom zdravotných výkonov poskytovaných pri liečbe choroby...“ uvádzaným v prvej časti ustanovenia. Formulácia sa orientuje len na výkony poskytnuté pri liečbe choroby, pričom zdravotná starostlivosť zahŕňa množstvo ďalších výkonov napr. diagnostika, dispenzarizácia, prevencia. Návrh ďalej opomína úhradu za výkony, ktoré nie sú súčasťou poskytovania zdravotnej starostlivosti, napr. pre účely sociálneho zabezpečenia, a/alebo nesledujú liečebný účel. Žiadame doplniť samostatné ustanovenie, ktoré bude upravovať proces schvaľovania/rozhodovania zoznamu výkonov, resp. cenníka samosprávnym krajom, najmä spôsob, lehota, náležitosti „rozhodnutia“, ako aj možnosť opravného prostriedku Navrhujeme, aby samosprávne kraje schvaľovali zoznam výkonov za priamu úhradu pacientom a nie cenník výkonov. 
Okrem uvedeného si dovoľujeme upozorniť na skutočnosť, že samosprávne kraje nie sú na túto činnosť dostatočne personálne vybavené. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. Pripomienka bola na rokovaní vysvetlená. 	
ASL SR 	K čl. II. bod. 5.  
Návrh, aby výnosy z pokút uložených samosprávnym krajom boli príjmom samosprávneho kraja, žiadame vypustiť. 	Z 	N 	Pripomienka bola prerokovaná na pracovnom stretnutí dňa 20. októbra 2014. Výnosy z pokút sa navrhujú ako príjem samosprávneho kraja z dôvodu zvýšenia administratívnej záťaže vyplývajúcej z predloženého návrhu zákona. 	
ASL SR 	K čl. II. bod. 6.  
Lehotu stanovenú na zosúladenie zoznamu výkonov (do 30.6.2015) považujeme za nereálnu a túto žiadame predĺžiť do 31.12.2015. V súvislosti so stanovenou lehotou poukazujeme na skutočnosť, že k navrhovanej právnej úprave absentujú vykonávacie právne predpisy, bez ktorých vypracovanie cenníkov nie je možné. Okrem uvedeného poukazujeme na skutočnosť, že samosprávne kraje budú musieť posúdiť a schváliť viac ako 8.000 cenníkov. 	Z 	N 	Pripomienka bola prerokovaná na pracovnom stretnutí dňa 20. októbra 2014. 
Lehoty uvedené v prechodných ustanoveniach boli stanovené na základe dohody so samosprávnymi krajmi, ktoré budú predmetné zoznamy schvaľovať. 	
ASL SR 	K čl. III.  
Návrh novely dopĺňa § 46 odsek 1 o písmeno p), ktorým rozširuje kompetenciu samosprávneho kraja o schvaľovanie poskytovateľovi zdravotných výkonov poskytovaných pri liečbe choroby uvedenej v zozname chorôb pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu. 
K predmetnému návrhu žiadame doplniť samostatné ustanovenie, ktoré bude upravovať proces schvaľovania/rozhodovania zoznamu výkonov, resp. cenníka samosprávnym krajom, najmä spôsob, lehota, náležitosti „rozhodnutia“, ako aj možnosť opravného prostriedku. Navrhujeme, aby samosprávne kraje schvaľovali zoznam výkonov za priamu úhradu pacientom a nie cenník výkonov. 
Okrem uvedeného si dovoľujeme upozorniť na skutočnosť, že samosprávne kraje nie sú na túto činnosť dostatočne personálne vybavené. 

 	Z 	ČA 	V návrhu boli doplnené a rozšírené prechodné ustanovenia vzťahujúce sa k schvaľovaniu zoznamu.  	
KSK 	Čl. I bod 1. 
Čl. I bod 1. 
V novo navrhovanom odseku 4 v § 3 navrhujeme nasledovné znenie písmena d): 

„d) potvrdenie o návšteve lekára, vrátane potvrdenia pre zákonného zástupcu osoby, ktorej sa poskytuje zdravotná starostlivosť," 

a tiež navrhujeme doplniť nové písmená e) až g) v nasledovnom znení: 

„e) vedenie zdravotnej dokumentácie a úkony s ňou súvisiace (založenie zdravotnej dokumentácie pri 1. návšteve osoby, ktorej sa poskytuje zdravotná starostlivosť, vydanie zdravotnej dokumentácie a pod.), tým nie je dotknuté oprávnenie podľa § 38a ods. 2 písm. g) tohto zákona, 
f) uzavretie a odstúpenie od dohody o poskytovaní zdravotnej starostlivosti, 
g) všetky ostatné služby priamo súvisiace s poskytovaním zdravotnej starostlivosti, okrem služieb súvisiacich so zdravotnou starostlivosťou podľa osobitného predpisu.*)“ 

*) Poznámka pod čiarou 
§ 13 zákona č. 576/2004 Z.z. 

Odôvodnenie: 
Vychádzajúc z praxe, navrhovanou úpravou sa dopĺňa vymenovaný zoznam súčastí zdravotného výkonu o vedenie zdravotnej dokumentácie a o úkony súvisiace s vedením zdravotnej dokumentácie (napr. založenie ZD, vydanie ZD novému poskytovateľovi, vydanie lekárskej správy a pod., okrem úkonov súvisiacich s § 38 a 38 a zák. č. 477/2004 Z.z.,) o uzavretie a odstúpenie od dohody o poskytovaní zdravotnej starostlivosti a o všetky ostatné služby priamo súvisiace s poskytovaním zdravotnej starostlivosti, okrem služieb súvisiacich so zdravotnou starostlivosťou podľa § 13 zákona č. 576/2004 Z.z. Ustanovenie § 29 ods. 1 zák. č. 222/2004 Z.z. oslobodzuje od dane nielen poskytovanie zdravotnej starostlivosti, ale aj tovary a služby s ňou priamo súvisiace, a teda širšiu skupinu služieb než len služby súvisiace s poskytovaním zdravotnej starostlivosti v zmysle § 13 zákona č. 576/2004 Z.z.. Z uvedeného vyplýva, že nejde o nový pojem, v danej oblasti, resp. ide o pojem, ktorý zahŕňa, napr. objednávkový systém, klimatizáciu v ambulanciách, čakárňach, rôzne administratívne poplatky - v danom prípade to, čo poskytovateľ ambulantnej starostlivosti považuje za nadštandardný produkt oproti inému poskytovateľovi. 	Z 	ČA 	Ustanovenia bolo doplnené o objednanie poistenca na vyšetrenie vrátane objednania na konkrétny čas, potvrdenie o návšteve lekára alebo iného zdravotníckeho pracovníka, vypísanie odporučenia na poskytnutie špecializovanej ambulantnej starostlivosti alebo na poskytnutie ústavnej starostlivosti. 
 	
KSK 	Čl. I bod 4. 
Čl. I bod 4. 
Navrhujeme nasledovné znenie odseku 2 v § 44: 

„(2) Poskytovateľ nesmie podmieňovať poskytnutie zdravotnej starostlivosti akoukoľvek úhradou nad rozsah spoluúčasti poistenca podľa tohto zákona a osobitných predpisov vydaných na jeho vykonanie. podmieňovať poskytnutie zdravotnej starostlivosti požadovaním akejkoľvek úhrady nad rozsah spoluúčasti poistenca podľa tohto zákona a osobitných predpisov vydaných na jeho vykonanie." 

Odôvodnenie: 
Poskytovateľ nesmie podmieňovať poskytnutie zdravotnej starostlivosti požadovaním akejkoľvek úhrady nad rozsah spoluúčasti poistenca podľa tohto zákona a osobitných predpisov vydaných na jeho vykonanie. 	O 	ČA 	ustanovenie bolo preformulované tak, že poskytovateľ nesmie podmieňovať poskytnutie zdravotnej starostlivosti akoukoľvek úhradou nad určenú spoluúčasť poistenca podľa tohto zákona a predpisov vydaných na jeho vykonanie, ani akýmkoľvek iným plnením podľa osobitných predpisov. 	
KSK 	Čl. I bod 4. 
Čl. I bod 4. 
V § 44 odsek 3 navrhujeme posledné dve vety nahradiť nasledovným textom: 

„Samosprávny kraj schvaľuje zdravotné výkony poskytované pri liečbe choroby uvedenej v zozname chorôb, služby súvisiace s poskytovaním zdravotnej starostlivosti a výkony, ktoré nie sú zdravotným výkonom ani službou súvisiacou s poskytovaním zdravotnej starostlivosti, pri ktorých môže poskytovateľ požadovať úhradu, podľa osobitného predpisu.35). Poskytovateľ je povinný všetky výkony a služby podľa predchádzajúcej vety uviesť v cenníku spolu s výškou úhrady. 
Samosprávny kraj schváli poskytovateľom predloženú žiadosť v lehote 30 pracovných dní odo dňa podania žiadosti, pričom položky v žiadosti poskytovateľ uvedie v nasledujúcej štruktúre: zdravotné výkony poskytované pri liečbe choroby uvedenej v zozname chorôb, služby súvisiace s poskytovaním zdravotnej starostlivosti a výkony ktoré nie sú zdravotným výkonom ani službou súvisiacou s poskytovaním zdravotnej starostlivosti." 

Odôvodnenie: 
Pri vysokom počte poskytovateľov zdravotnej starostlivosti v každom samosprávnom kraji je potrebné určiť lehotu na schválenie zoznamu zdravotných výkonov poskytovaných pri liečbe choroby uvedenej v zozname chorôb, služieb súvisiacich s poskytovaním zdravotnej starostlivosti a výkonov, ktoré nie sú zdravotným výkonom ani službou súvisiacou s poskytovaním zdravotnej starostlivosti, pri ktorých môže poskytovateľ požadovať úhradu. Tiež je potrebné, aby zoznam podľa predošlej vety bol štruktúrovaný podľa charakteru položiek ako zdravotné výkony poskytované pri liečbe choroby uvedenej v zozname chorôb, služby súvisiace s poskytovaním zdravotnej starostlivosti a výkony ktoré nie sú zdravotným výkonom ani službou súvisiacou s poskytovaním zdravotnej starostlivosti, čo uľahčí kontrolu a schválenie zoznamu. 	Z 	N 	Pripomienka bola prerokovaná na pracovnom stretnutí dňa 17. októbra 2014 a bola vysvetlená.  	
KSK 	Čl. I bod 4. 
Čl. I bod 4. 
V § 44 odsek 4 navrhujeme slová „poskytne do piatich dní od objednania" nahradiť slovami „v deň vyžiadania prednostného poskytnutia všeobecnej ambulantnej starostlivosti". 

Odôvodnenie: 
PPAS by malo byť využívané najmä vo všeobecnej ambulantnej starostlivosti 
a špecializovanej gynekologickej starostlivosti, kde prichádza väčšina pacientov náhodne, bez objednania, na rozdiel od špecializovanej zubno-lekárskej starostlivosti a inej špecializovanej zdravotnej starostlivosti, kde je nutné využívať objednávací systém a náhodne prichádzajúci pacienti tvoria len minimálnu časť pacientov, ktorí sú ošetrení v ten – ktorý deň. 

Komu je určené prednostné poskytnutie ambulantnej starostlivosti (ďalej len „PPAS“) ? 
PPAS je určené pacientovi, ktorý má tak možnosť si z akéhokoľvek dôvodu urýchliť ošetrenie. V praxi má čas určený na PPAS pre pacienta zmysel iba vtedy, ak je podľa možnosti rozložený čo najviac počas celých ordinačných hodín v závislosti od času potrebného 
na vyšetrenie jedného pacienta v tom - ktorom medicínskom odbore, avšak v rozsahu len 
1 ordinačných hodín. Rozloženie času na PPAS počas celých ordinačných hodín má zmysel preto, lebo pacient si PPAS môže zvoliť počas celej doby ordinačných hodín. 

Pacient, ktorý príde na ambulanciu o 8.00 hod. a poskytovateľ má čas na PPAS schválený od 11.00 do 12.00 hod., alebo pacient, ktorý prišiel na ošetrenie o 12.30 hod., nemá z takejto možnosti nič, lebo v prvom prípade musí počkať 3 hodiny, pokiaľ bude môcť byť „prednostne ošetrený“ alebo, v druhom prípade, prísť na druhý deň, pretože PPAS sa môže poskytovať iba v čase na tento účel vyhradenom. 

Príklad: 
Ak je priemerný čas potrebný na vyšetrenie jedného pacienta, napr. vo všeobecnej ambulantnej starostlivosti pre dospelých 7-10 min., je vhodné čas určený na PPAS rozložiť, napr. pri 4-hodinovej ordinačnej dobe (model pre tento účel pre ľahšie rátanie) po 15 min. na každú hodinu (8.00-8.15, 9.00-9.15, 10.00-10.15, 11.00-11.15), čo predstavuje 1 ordinačných hodín. Ak je priemerný čas potrebný na vyšetrenie jedného pacienta, napr. u imunoalergológa 30 min., môže pri modelovej 4-hodinovej ordinačnej dobe byť čas určený na PPAS vyčlenený 2x počas týchto ordinačných hodín (napr. 8.30-9.00, 10.30-11.00). 

Kto môže zneužívať PPAS a kedy ? 
PPAS môže zneužívať poskytovateľ zdravotnej starostlivosti a to vtedy, ak sa čas určený 
na PPAS schváli v celých hodinách, napr. pri 6-hodinovej ordinačnej dobe na 1,5 hodiny vcelku a poskytovateľ ho využíva na objednávanie pacientov vopred na tento čas, napr. o týždeň, o mesiac a pod. Pacientovi, ktorý sa príde objednať na vyšetrenie je oznámené, že najbližší voľný termín je až o 3 mesiace, ale ak chce, môže byť objednaný o mesiac v rámci PPAS za poplatok. Takto si poskytovateľ naobjednáva viac pacientov čase určenom na PPAS a je potom jasné, že v tomto čase v rozsahu 1,5 hod. sa pacienti, ktorí prišli v ten deň 
na vyšetrenie a ktorí si neuhradili PPAS, do ambulancie nedostanú. Paradoxné je, že poskytovatelia požadujú poplatky aj za bežné objednávanie, takže rozdiel medzi platbou 
za PPAS a bežným objednaním sa stráca. 

Vo všeobecnosti by malo platiť: 
• PPAS je určené pacientovi, ktorý má tak možnosť si z akéhokoľvek dôvodu urýchliť ošetrenie, 
• o PPAS musí požiadať pacient, nesmie mu byť poskytovateľom vnucované, 
• v prípade, že o PPAS nemá záujem nikto, lekár riadne ordinuje aj v čase určenom na PPAS bez vyberania poplatku, 
• rozloženie času na PPAS počas celých ordinačných hodín má zmysel preto, lebo pacient si PPAS môže zvoliť počas celej doby ordinačných hodín, 

RIEŠENIE problematiky PPAS: Sú dve možnosti ako vyriešiť problémy s PPAS: 
• ZRUŠENIE PPAS, pretože sa nedá univerzálne využívať vo všetkých medicínskych odboroch, 
• v prípade, že sa PPAS nezruší, základom riešenia problematiky PPAS by malo byť využívanie inštitútu PPAS len vo všeobecnej ambulantnej starostlivosti a len tými pacientmi, ktorí už prišli do zdravotníckeho zariadenia a rozhodnú sa inštitút PPAS v ten deň využiť, resp. sa telefonicky na tento deň na PPAS objednajú, 
• inštitút PPAS by sa nemal využívať na objednávanie pacientov do budúcnosti, napr. 
o 3 týždne, o 2 mesiace a pod., pretože v takom prípade PPAS stráca svoj zmysel 
a opodstatnenie; takíto pacienti by mali byť riešení bez využívania inštitútu PPAS v rámci bežného objednávania na konkrétny deň a čas v budúcnosti, ktoré by malo byť samozrejmou súčasťou organizácie práce lekára a prísunu pacientov na ambulanciu a nemalo by byť spoplatňované. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Pripomienka nebola akceptovaná z dôvodu kompromisného riešenia pripomienok požadujúcich skrátenie alebo predĺženie navrhovanej lehoty. 	
KSK 	Čl. I bod 4. 
Čl. I. bod 4. 
V § 44 navrhujeme nasledovné znenie odseku 5: 

„(5) Poskytovateľ ústavnej starostlivosti môže požadovať úhradu za nadštandardný pobyt v zdravotníckom zariadení ústavnej starostlivosti. Právne vzťahy medzi poskytovateľom zdravotnej starostlivosti a poistencom podľa predchádzajúcej vety sa upravia v zmluve o poskytovaní nadštandardných služieb, ktorá má písomnú formu.". 

Odôvodnenie: 
Využívanie inštitútu nadštandardného pobytu, resp. nadštandardných služieb v ústavnom zdravotníckom zariadení poskytovateľa ústavnej zdravotnej starostlivosti je vhodnejšie upraviť zmluvou o poskytovaní nadštandardných služieb, ktorá, na rozdiel od podstatne jednoduchšej a k ničomu nezaväzujúcej písomnej žiadosti, obsiahne a jednoznačne upraví charakter, rozsah, cenu, miesto a dĺžku poskytovania nadštandardných služieb v ústavnom zdravotníckom zariadení a súčasne zaviaže poskytovateľa ústavnej zdravotnej starostlivosti aj poistenca k dodržaniu podmienok poskytnutia nadštandardnej starostlivosti, ktorú poskytovateľ ponúka a o ktorú poistenec žiada. 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Navrhovaná úprava je dostatočná a zrozumiteľná. 	
KSK 	Čl. I bod 4. 
Čl. I bod 4. 
Navrhujeme v § 44 nový odsek 6 v znení: 

„(6) Ministerstvo zdravotníctva vydá všeobecne záväzný právny predpis, ktorým taxatívne určí, čo je súčasťou kapitačnej platby a ceny bodu." 

Odôvodnenie: 
V súčasnej zdravotníckej legislatíve chýba definovanie obsahu kapitačnej platby a ceny bodu, čo by výrazne zjednodušilo posudzovanie oprávnenosti poskytovateľom požadovanej platby a samotnému poskytovateľovi by uľahčilo orientáciu pri tvorbe cenníka. 	Z 	N 	Pripomienka 5 je nad rámec úpravy. Pripomienka bola prerokovaná na pracovnom stretnutí dňa 17. októbra 2014.  	
KSK 	Čl. II bod 2. 
Čl. II bod 2. 
Navrhujeme na konci vkladaných slov za slovo „starostlivosti" *) vložiť odkaz na poznámku pod čiarou, ktorá znie: 

*) § 10 zákona č. 431/2002 Z. z. o účtovníctve v znení neskorších predpisov 

Odôvodnenie: 
§ 10 zákona č. 431/2002 Z.z. o účtovníctve jednoznačne definuje náležitosti príjmového pokladničného dokladu. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Náležitosti dokladu sú predmetom úpravy v rámci novelizácie zákona o používaní elektronickej registračnej pokladnice. 	
KSK 	Čl. II 
Navrhujeme za bod 2. vložiť nový novelizačný bod, ktorým sa mení § 79 ods. 1 písm. g), ktorý znie: 

„V § 79 ods. 1 písm. g) sa v prvej vete vypúšťa slovo „zdravotných“ a za slovo „cenník" sa vkladá odkaz na poznámku pod čiarou.". 

Poznámka pod čiarou znie: 

*) § 44 ods. 4 zákona č. 577/2004 Z.z. 

Odôvodnenie: 
Samotné slovo „cenník“ má všeobecnejší charakter a zahŕňa nielen zdravotné výkony, ale aj služby súvisiace s poskytovaním zdravotnej starostlivosti a výkony, ktoré nie sú zdravotným výkonom ani službou súvisiacou s poskytovaním zdravotnej starostlivosti, pri ktorých môže poskytovateľ požadovať úhradu . 
 	Z 	N 	Pripomienka bola prerokovaná na pracovnom stretnutí dňa 17. októbra 2014. Zdravotnícki pracovníci musia mať cenník zdravotných výkonov. 	
KSK 	Čl. II bod 3. 
Čl. II bod 3. 
V § 79 ods. 1 navrhujeme doplniť písmeno zu), ktoré znie: 

„zu) dodržiavať cenník všetkých zdravotných výkonov, služieb súvisiacich s poskytovaním zdravotnej starostlivosti a výkonov, ktoré nie sú zdravotnými výkonmi ani službou súvisiacou s poskytovaním zdravotnej starostlivosti,,“. 

Navrhované písmeno zv) navrhujeme vypustiť. 

Odôvodnenie: 
Vzhľadom na nami navrhované znenie ustanovenia § 79 ods. 1 písm. g) zákona č. 578/2004 Z. z. nové písmeno zv) nemá opodstatnenie. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. Navrhovanú úpravu považujeme za dostatočnú. 	
KSK 	Čl. II bod 8. 
Čl. II bod 8. 
Navrhujeme v § 102r a v jeho nadpise nahradiť slovo „marca" slovom „januára". 

Odôvodnenie: 
Pri počte cca 1700 poskytovateľov ambulantnej zdravotnej starostlivosti v KSK by sme museli v období od 1. marca 2015 do 30. júna 2015 denne schvaľovať cca 15 cenníkov, čo pri každodennej náplni práce a náročnosti odsúhlasovania položiek cenníkov podľa tejto novely nie je zvládnuteľné. Samosprávny kraj z časového hľadiska potrebuje, vzhľadom na počet poskytovateľov zdravotnej starostlivosti, minimálne 6 mesiacov na schválenie položiek v cenníkoch u všetkých poskytovateľov. 
 	Z 	ČA 	Lehoty boli upravené na základe dohody samosprávnych krajov zúčastnených na pracovnom stretnutí dňa 17. 10. 2014. 	
KSK 	Čl. III 
Čl. III 
Navrhujeme v § 46 odsek 1 písm. p) nahradiť slová na konci vety „pri ktorých môže poskytovateľ požadovať úhradu" slovami „a výkony, ktoré nie sú zdravotným výkonom ani službou súvisiacou s poskytovaním zdravotnej starostlivosti, pri ktorých môže poskytovateľ požadovať úhradu“. 

Odôvodnenie: 
Samosprávny kraj by mal schvaľovať nielen zdravotné výkony a služby súvisiace s poskytovaní zdravotnej starostlivosti, ale aj výkony, ktoré nie sú zdravotným výkonom ani službou súvisiacou s poskytovaním zdravotnej starostlivosti, pri ktorých môže poskytovateľ požadovať úhradu. 	Z 	N 	Pripomienka bola prerokovaná na pracovnom stretnutí dňa 17. októbra 2014. Navrhovanú úpravu považujeme za dostatočnú. 	
KSK 	Čl. IV 
Čl. IV 
Navrhujeme slovo „marca" nahradiť slovom „januára". 

Odôvodnenie: 
Pri počte cca 1700 poskytovateľov ambulantnej zdravotnej starostlivosti v KSK by sme museli v období od 1. marca 2015 do 30. júna 2015 denne schvaľovať cca 15 cenníkov, čo pri každodennej náplni práce a náročnosti odsúhlasovania položiek cenníkov podľa tejto novely nie je zvládnuteľné. Samosprávny kraj z časového hľadiska potrebuje, vzhľadom na počet poskytovateľov zdravotnej starostlivosti, minimálne 6 mesiacov na schválenie položiek v cenníkoch u všetkých poskytovateľov. 	Z 	N 	Pripomienka bola prerokovaná na pracovnom stretnutí dňa 17. októbra 2014. Pripomienka nebola akceptovaná z dôvodu dĺžky legislatívneho procesu. 	
BBSK 	K Čl. I bod 1 - § 3 ods. 4 písm. a) 
Návrh: 
V § 3 odsek 4 písm. a) žiadame doplniť na konci vety „na žiadosť pacienta“. 

Odôvodnenie: 
Pacient by nemal mať upreté právo slobodnej voľby prednostného poskytnutia ambulantnej zdravotnej starostlivosti. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. Nejde o upretie práva slobodnej voľby prednostného poskytnutia ambulantnej zdravotnej starostlivosti.  	
BBSK 	K Čl. II bod 3 - § 79 ods. 1 písm. zv)  
Návrh: 
V § 79 ods. 1 písm. zv) nesúhlasíme so schvaľovaním cenníka samosprávnym krajom. 

Odôvodnenie: 
V súčasnosti nie sú stanovené maximálne ceny za výkony, ani nie sú stanovené výkony, za ktoré poskytovateľ môže požadovať poplatok od pacienta - poplatok za manažment pacienta nie je definovaný a napriek tomu je často uvádzaný v cenníku poskytovateľov, agenda schvaľovania cenníka je časovo náročná. 
 	Z 	N 	Pacient by nemal mať upreté právo slobodnej voľby prednostného poskytnutia ambulantnej zdravotnej starostlivosti. Samosprávny kraj nebude schvaľovať ceny, ale iba zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti. 	
BBSK 	K Čl. IV. 
Návrh: 
V Čl. IV. navrhujeme účinnosť zákona 1.1.2015 . 

Odôvodnenie: 
Podmienky vyberania poplatkov sú v riešení MZ SR a odbornej verejnosti už nejaký čas, máme za to, že nami navrhnutý termín by mohol byť reálny. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Pripomienka nebola akceptovaná vzhľadom na dĺžku legislatívneho procesu. 	
TTSK 	§44 ods. 3  
Žiadame predkladateľa návrhu zákona o vypustenie celého znenia uvedeného odseku, pokiaľ nebude predkladateľom pripravené nariadenie vlády, ktoré by jednoznačne upravovalo, za aké zdravotné výkony v jednotlivých zdravotných odboroch sa bude vyberať úhrada, nakoľko znenie nariadenia vlády č. 777/2004 Z. z., ktorým sa vydáva Zoznam chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia, nie je v praxi aplikovateľné. 	Z 	N 	Pripomienka bola prerokovaná na pracovnom stretnutí dňa 17. októbra 2014. Rozsah spoluúčasti je jasne stanovený nariadením vlády č. 777/2004 Z. z. 	
TTSK 	§44 ods. 5  
Žiadame za prvou vetou doplniť vetu : „V prípade, že pacient nepožiada o nadštandardný pobyt, ale z kapacitných dôvodov ho musí využívať, bude oslobodený od povinnosti úhrady za nadštandardný pobyt.“ Zároveň žiadame o presné zadefinovanie pojmu nadštandardné služby. 	O 	N 	Sme toho názoru, že navrhované znenie je dostatočne jasné a zrozumiteľné. 	
TTSK 	§79 ods. 1 písm. zv)  
Žiadame predkladateľa návrhu zákona o vypustenie celého znenia písm. zv), pokiaľ nebudú taxatívne vymedzené zdravotné výkony, za ktoré bude možné vyberať úhradu. Dovtedy nesúhlasíme so schvaľovaním cenníka samosprávnym krajom. Na jednej strane ide o časovo náročnú agendu a na strane druhej nie sú stanovené okrem iného ani maximálne ceny za výkony. 
Doteraz vyberali poskytovatelia zdravotnej starostlivosti poplatky aj za - napr. manažérsky poplatok alebo poplatok pacienta za klimatizovanú čakáreň, vzhľadom na to, že žiaden právny predpis nevylučuje vyberanie týchto poplatkov. 

 	Z 	N 	Pripomienka bola prerokovaná na pracovnom stretnutí dňa 17. októbra 2014. 
samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia. Predmetom schvaľovania bude len zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti.  	
ŽSK 	K Čl. I § 44 ods. 3  
Navrhujeme vypustiť predposlednú vetu aj s poznámkou č. 35. 

Odôvodnenie: 
Uvedenie predmetnej právnej normy v takejto podobe je čisto formálne, predkladateľ nepredložil žiadny vykonávací predpis, ktorým by záväzne reguloval túto oblasť a hlavne predstavu, akým spôsobom majú prípadné cenníky zdravotných výkonov vyzerať. Ak má byť limitujúcim faktorom výlučne Zoznam chorôb, pri ktorých sa zdravotné výkony plne alebo čiastočne uhrádzajú alebo sa neuhrádzajú na základe verejného zdravotného poistenia a právna úprava Úhrad za služby súvisiace s poskytovaním zdravotnej starostlivosti, je osobitné schvaľovanie zo strany samosprávnych krajov absolútne bezpredmetné. Znamená totiž, že jednotlivé samosprávne kraje majú formálne schvaľovať určitý zoznam zdravotných výkonov, ktorý už je právnou úpravou záväzne upravený, čo jednoducho znamená len zbytočný nárast byrokracie, ktorý zaťaží jednotlivých poskytovateľov zdravotnej starostlivosti a samosprávne kraje, ale pacientovi nepomôže. A to z toho dôvodu, že problém poplatkov nebude v úplnom rozsahu odstránený. Vzhľadom na ponechanie ustanovenia § 79 ods. 1 písm. g) zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov v súčasne platnom znení a tú skutočnosť, že ide vo veľa prípadoch o poskytovateľov zdravotnej starostlivosti súkromnoprávnej povahy, mnohé poplatky budú napriek zmenám vyberané naďalej a podľa názoru Žilinského samosprávneho kraja v súlade aj s navrhovanou právnou úpravou, a to napríklad – poplatok za to, že zdravotný výkon vykoná konkrétne pacientom určený zdravotnícky pracovník zdravotníckeho zariadenia poskytovateľa zdravotnej starostlivosti; vyšetrenie mimo ordinačných hodín; vyšetrenie v domácom prostredí u poskytovateľa špecializovanej zdravotnej starostlivosti a mnohé iné. Predkladateľ totiž navrhuje taký systém, kde určité zdravotné výkony sú podmienené formálnym schválením samosprávnym krajom a zároveň nevylučuje to, že poskytovatelia si budú vyberať poplatky mimo rámca verejného zdravotného poistenia, pričom problémové poplatky sú aj v tejto sfére. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Nebola akceptovaná z dôvodu, že samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia. 
 	
ŽSK 	K Čl. I § 44 ods. 4  
Navrhované znenie § 44 ods. 4 žiadame nahradiť týmto znením: 
„Poskytovateľ môže požadovať úhradu za prednostné poskytnutie ambulantnej starostlivosti len v rámci na to vyhradených ordinačných hodín, ak túto zdravotnú starostlivosť poskytne do dvoch dní od objednania. Rozsah ordinačných hodín vyhradených na prednostné poskytnutie zdravotnej starostlivosti nesmie presiahnuť jednu štvrtinu jeho ordinačných hodín. Medzi ordinačnými hodinami vyhradenými na prednostné poskytnutie zdravotnej starostlivosti musia byť vyhradené minimálne dve hodiny na poskytovanie zdravotnej starostlivosti, ktorá nie je prednostným poskytnutím zdravotnej starostlivosti. Ordinačné hodiny vrátane ordinačných hodín vyhradených na prednostné poskytnutie zdravotnej starostlivosti schvaľuje samosprávny kraj príslušný podľa miesta prevádzkovania zdravotníckeho zariadenia. Samosprávny kraj ustanoví všeobecne záväzným nariadením34a) najmä výšku úhrady, prípadne rôzne výšky úhrad podľa určených kritérií.” 
Poznámka pod čiarou k odkazu 34a znie: 
„34a) § 8 zákona č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov.“ 

Odôvodnenie: 
Vzhľadom na početné sťažnosti občanov ohľadom vyberania úhrad za prednostné poskytnutie ambulantnej zdravotnej starostlivosti poskytovateľmi ambulantnej zdravotnej starostlivosti v rámci územných obvodov jednotlivých samosprávnych krajov nie je vhodné vypustenie možnosti regulovania výšky tohto poplatku.Týmto návrhom sa jednotlivým samosprávnym krajom umožňuje komplexná úprava tejto problematiky prostredníctvom Všeobecne záväzného nariadenia prijatého zastupiteľstvom samosprávneho kraja. Takouto záväznou právnou normou sa dosiahne, aby samosprávne kraje mohli sledovať ochranu svojich občanov a snažiť sa o určenie jasných pravidiel pri vyberaní úhrad za prednostné poskytnutie ambulantnej zdravotnej starostlivosti, čo v súčasnom právnom stave nie je úplne možné. Zároveň navrhujeme zaviazať poskytovateľov zdravotnej starostlivosti, aby zdravotná starostlivosť pri požadovanej úhrade za prednostné poskytnutie ambulantnej starostlivosti bola poskytnutá do dvoch dní od objednania. Predkladateľom navrhovaná lehota piatich dní je podľa nášho názoru neprimerane dlhá. 

 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Nebola akceptovaná z dôvodu kompromisného riešenia pripomienok požadujúcich skrátenie alebo predĺženie navrhovanej lehoty.  	
ŽSK 	K Čl. II § 79 ods. 1 písm. zv) 
Navrhujeme odstrániť celé ustanovenie. 

Odôvodnenie: 
Legislatívno-technická úprava súvisiaca so zmenami navrhovanými v našej pripomienke vzťahujúcej sa k čl.I. § 44 ods. 3. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Nebola akceptovaná z dôvodu, že samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia. 
 	
ŽSK 	K Čl. III § 46 ods. 1 písm. p)  
Navrhujeme odstrániť celé ustanovenie. 

Odôvodnenie: 
Legislatívno-technická úprava súvisiaca so zmenami navrhovanými v našej pripomienke vzťahujúcej sa k čl.I. § 44 ods. 3. 

 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Nebola akceptovaná z dôvodu, že samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia.  	
ANS 	Čl.I., bod 1 § 3,ods.4 
Dopĺňa sa písm.: e) potvrdenie o zdravotnej spôsobilosti pre výkon práce 	Z 	N 	Pripomienkujúci subjekt listom zo dňa 15. októbra 2014 od pripomienok odstúpil. 
Pripomienka nebola akceptovaná vzhľadom na skutočnosť že pri posudzovaní zdravotnej spôsobilosti pre výkon práce nejde o poskytovanie zdravotnej starostlisvosti. 
 	
ANS 	Čl.I. bod 4 § 44 znie: 
V ods.3 sa dopĺňa posledná veta: Poskytovateľ zdravotnej starostlivosti môže žiadať úhradu za služby zdravotnej starostlivosti pri liečbe choroby uvedenej v zozname chorôb a súvisiacich služieb AK BOLA ZDRAVOTNÁ STAROSTLIVOSŤ POSKYTNUTÁ NA ŽIADOSŤ POISTENCA. 	Z 	N 	Pripomienkujúci subjekt listom zo dňa 15. októbra 2014 od pripomienok odstúpil. 
Pripomienka nebola akceptovaná vzhľadom na skutočnosť že zdravotná starostlivosť sa zo zdrojov verejného zdravotného poistenia poskytuje na základe zdravotnej indikácie a nie na základe žiadosti poistenca. 
 	
ANS 	Čl. I bod 4 § 44 ods. 3 zákon č. 577/2004 Z. z. 
1.) Za slovo „požadovať“ navrhujeme doplniť slovo „prijať“; 

2.) slová „pri liečbe choroby uvedenej“ navrhujeme nahradiť slovami „v súvislosti s chorobou uvedenou“ (pozn. v ustanovení dvakrát) 

Odôvodnenie pripomienky 

Navrhujeme obmedzenie ujasniť nielen o zákaz požadovania, ale aj zákaz prijatia úhrady. 
Zdravotná starostlivosť nezahŕňa podľa zákona č. 576/2004 Z.z. len liečbu, ale aj ďalšie pracovné činnosti ako je napr. prevencia, diagnostika, dispenzarizácia a ďalšie. Preto nie je možné ani v tomto ustanovení obmedzovať chápanie zdravotnej starostlivosť len na liečbu. 
 	O 	ČA 	1. Navrhovanú formuláciu považujeme za dostatočnú. 
2. Z ustanovenia bolo vypustené slovo "liečbe". 	
ANS 	Čl. I bod 4 § 44 ods. 4 zákon č. 577/2004 Z. z. 
Za slovo „piatich“ navrhujeme doplniť slovo „pracovných“. 

Odôvodnenie: 
Kvôli objektívnemu plynutiu času a prevádzkových dôb ambulancií je potrebné lehotu zreálniť na skutočnú prax.  	O 	A 	Návrh bol upravený v zmysle pripomienky. 	
ANS 	Čl. II bod 3 § 79 ods. 1 písm. zv) zákon č. 578/2004 Z.z.  
1.) Za slovo „umiestniť“ navrhujeme doplniť slová „a zverejniť“ 
2.) slovo „zoznam“ navrhujeme nahradiť slovom „cenník“ 
3.) slová „pri liečbe choroby uvedenej“ navrhujeme nahradiť slovami „v súvislosti s chorobou uvedenou“ 
4.) slová „sa zdravotné výkony plne uhrádzajú alebo čiastočne uhrádzajú“ navrhujeme nahradiť slovami „môže požadovať úhradu podľa osobitného zákona „ - pozn. s odkazom na zákon č. 577/2004 Z.z.) 
5.) za druhé slovo „alebo“ doplniť slová „pri ktorých“ 
6.) za spojku „a“ doplniť slovo „cenník“ 
7.) slová „ak cenník všetkých zdravotných výkonov nie je umiestnený v týchto priestoroch,“ navrhujeme vypustiť 

Odôvodnenie: 

Pôvodné ustanovenie nie je zrozumiteľné. 
Je potrebné cenník nielen umiestniť ale aj zverejniť. 
Nie je jasné prečo by sa mal zverejňovať zoznam zdravotných výkonov poskytovaných, pri ktorých sa zdravotné výkony plne uhrádzajú ... z ustanovenia nie je ani jasné či je myslené plné uhrádzanie poisťovňou alebo pacientom. Celkovo je ustanovenie nejednoznačné a zavádzajúce. 
Ustanovenie je potrebné jednoducho upraviť tak, aby bolo jasné, že je potrebné zverejniť cenník zdravotných výkonov a služieb, pri ktorých môže poskytovateľ požadovať úhradu. 
Zdravotná starostlivosť nezahŕňa podľa zákona č. 576/2004 Z.z. len liečbu, ale aj ďalšie pracovné činnosti ako je napr. prevencia, diagnostika, dispenzarizácia a ďalšie. Preto nie je možné ani v tomto ustanovení obmedzovať chápanie zdravotnej starostlivosť len na liečbu. 
 	O 	ČA 	Z ustanovenia bolo vypustené slovo "liečbe". Ďalšiu navrhovanú úpravu považujeme za zmätočnú vzhľadom na skutočnosť, že každý poskytovateľ musí mať cenník všetkých zdravotných výkonov. Predmetný zoznam výkonov je len jeho časť. 	
OAP SVL ÚV SR 	K chýbajúcej tabuľke zhody so smernicou 2011/24/EÚ 
V navrhovanom čl. II. bod 2 sa mení účinné znenie § 79 ods. 1 písm. o) zákona č. 578/2004 Z. z., ktorým sa transponoval čl. 4 ods. 2 písm. b) smernice 2011/24/EÚ týkajúci sa povinnosti poskytovať jasné faktúry a jasné informácie o cenách. V súlade s čl. 3 Legislatívnych pravidiel vlády SR žiadame k predmetnému ustanoveniu vypracovať tabuľku zhody. 	O 	N 	Pripomienka sa stala bezpredmetnou z dôvodu vypustenia textu.  	
OAP SVL ÚV SR 	K doložke zlučiteľnosti 
Vzhľadom na zmenu ustanovenia, ktorým sa prebrala smernica 2011/24/EÚ, ako aj vzhľadom na prebiehajúce konanie o porušení č. 2014/2155 žiadame náležite vyplniť všetky body doložky zlučiteľnosti.  	O 	N 	Pripomienka sa stala bezpredmetnou z dôvodu vypustenia textu.  	
OAP SVL ÚV SR 	Všeobecne k návrhu 
Žiadame predkladateľa, aby v predloženom návrhu zákona zabezpečil úplnú transpozíciu tých ustanovení smernice 2011/24/EÚ, ktorých neprebratie je predmetom konania o porušení č. 2014/2155. V súlade s čl. 3 Legislatívnych pravidiel vlády SR žiadame k predmetným ustanoveniam smernice 2011/24/EÚ vypracovať tabuľku zhody. 	O 	N 	Pripomienka sa stala bezpredmetnou z dôvodu vypustenia textu.  	
ŠÚ SR 	K čl. II bod 3 
Odporúčame upraviť uvádzaciu vetu nasledovne „V § 49 sa odsek 1 dopĺňa písmenami zu) a zv), ktoré znejú:“. 

 	O 	A 	Návrh bol upravený v zmysle pripomienky. 	
ŠÚ SR 	K čl. II bod 6 
Odporúčame uviesť uvádzaciu vetu „Za § 102q sa vkladá § 102r, ktorý vrátane nadpisu znie:“. 

 	O 	A 	Návrh bol upravený v zmysle pripomienky. 	
ŠÚ SR 	K čl. III úvodnej vete 
Odporúčame vypustiť slová „mení a“. 

 	O 	N 	Pripomienka sa stala bezpredmetnou z dôvodu zmeny textu.  	
ŠÚ SR 	K čl. III 
Odporúčame v novelizačnom bode uviesť uvádzaciu vetu „V § 46 sa odsek 1 dopĺňa ......“. 

 	O 	A 	Návrh bol upravený v zmysle pripomienky. 	
MK SR 	Čl. I bod 4  
1. V § 44 ods. 3 tretej vete odporúčame nahradiť slová "služieb súvisiacich" slovami "služby súvisiace" a na konci vypustiť bodku za odkazom 35. 

2. Na konci poznámky pod čiarou k odkazu 35 odporúčame vložiť úvodzovky a bodku.  	O 	A 	Návrh bol upravený v zmysle pripomienky. 	
MK SR 	Čl. II 
Novelu zákona č. 578/2004 Z.z. (čl. II) odporúčame zaradiť do čl. III a novelu zákona č. 576/2004 Z.z. (čl. III) odporúčame zaradiť do čl. II. 

Odôvodnenie: Bod 26 prílohy č. 5 k Legislatívnym pravidlám vlády SR.  	O 	A 	Návrh bol upravený v zmysle pripomienky. 	
MK SR 	Čl. II bod 3 
V písmene zv) piatom riadku odporúčame vložiť čiarku za slovo "úhradu" a na konci odporúčame nahradiť čiarku pred úvodzovkami bodkou.  	O 	A 	Návrh bol upravený v zmysle pripomienky. 	
MK SR 	Čl. II bod 4  
Odporúčame vypustiť slovo "sa" pred slovom "nahrádzajú".  	O 	A 	Návrh bol upravený v zmysle pripomienky. 	
MK SR 	Čl. II bod 6  
V uvádzacej vete odporúčame vložiť za slovo "ktorý" slová "vrátane nadpisu".  	O 	A 	Návrh bol upravený v zmysle pripomienky. 	
MK SR 	Čl. III 
1. V úvodnej vete odporúčame doplniť aj novelu zákona č. 576/2004 Z.z., zákon č. 204/2014 Z.z. 

2. Pred slová "§ 46 sa odsek 1 dopĺňa" odporúčame vložiť predložku "V". 

3. V písmene p) odporúčame vložiť čiarku pred slová "pri ktorých". 

4. Slová "služieb súvisiacich" odporúčame nahradiť slovami "služby súvisiace". 	O 	A 	Návrh bol upravený v zmysle pripomienky. 	
MK SR 	Všeobecne 
Upozorňujeme, že v čl. I bod 4 sa v § 44 ods. 3 uvádza, že vyšší územný celok schvaľuje zdravotné výkony poskytované pri liečbe choroby... a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu. 

Z čl. II bod 3 písmeno zv) a čl. III písm. p) však vyplýva, že samosprávny kraj schvaľuje zdravotné výkony poskytované pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia. 

Odporúčame zjednotiť používané pojmy.  	O 	N 	V zákone č. 577/2004 Z. z. (čl. I) je už v § 3 ods. 8 zavedená legislatívna skratka "zoznam chorôb". V zákone č. 578/2004 Z. z. (čl. II) takáto legislatívna skratka zavedená nie je, preto je potrebné uviesť plný názov zoznamu chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia. V zákone č. 576/2004 Z. z. (čl. III) je príloha "zoznam chorôb"; ide však o iný zoznam, preto je potrebné opäť uvádzať plný názov zoznamu chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia. 	
MPRV SR 	k uvádzacej vete 
Novela zákona č. 577/2004 Z. z. v úvode uvádza, že menený zákon č. 577/2004 Z. z. mal byť novelizovaný aj zákonom č. 204/2014 Z. z. pričom nie je celkom zrejmé, ako zákon, ktorým sa mení a dopĺňa zákon č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a o zmene a doplnení niektorých zákonov menil zákon č. 577/2004 Z. z.  	O 	A 	Návrh bol upravený v zmysle pripomienky. 	
MPRV SR 	k čl. I, § 44 ods. 3 
Odporúčame odstrániť nadbytočnú bodku za odkazom 35 k poznámke pod čiarou.  	O 	A 	Návrh bol upravený v zmysle pripomienky. 	
MPRV SR 	k čl. II, bod 1 
Odporúčame dať poznámku pod čiarou k odkazu 45 do súladu s bodom 22 prílohy č. 5 Legislatívnych pravidiel vlády SR (ak ide o taxatívny výpočet zákonov v poznámke pod čiarou, musia byť uvedené tieto zákony v chronologickom znení, ako boli prijaté). V rámci úplnej citácie zákona č. 577/2004 Z. z. by bolo vhodnejšie uviesť na konci "v znení neskorších predpisov". 	O 	ČA 	Návrh bol upravený v zmysle pripomienky s výnimkou citácie zákona č. 577/2004 Z. z. 	
MPRV SR 	k čl. II, bod 3 
Odporúčame dať za znením § 79 ods. 1 písm. zv) bodku namiesto čiarky. 
Odporúčame zmeniť uvádzaciu vetu na " V § 79 sa odsek 1 dopĺňa písmenami zu) a zv), ktoré znejú: ..." . 	O 	A 	Návrh bol upravený v zmysle pripomienky. 	
MPRV SR 	k čl. II, bod 6 
Odporúčame uvádzaciu vetu nahradiť takto: " Za § 102q sa vkladá § 102r, ktorý vrátane nadpisu znie: " (bod 29 a 33 prílohy č. 5 Legislatívnych pravidiel vlády SR). 
Odporúčame nadpis vkladaného § 102r pozmeniť na "Prechodné ustanovenie k úpravám účinným od 1. marca 2015" vzhľadom na znenie daného ustanovenia. 
 	O 	A 	Návrh bol upravený v zmysle pripomienky. 	
MPRV SR 	k čl. III 
Odporúčame v úvodnej vete, v ktorej sa citujú všetky novely zákona č. 576/2004 Z. z. doplniť aj poslednú novelu zákona, tzn. zákon č. 204/2014 Z. z.  	O 	A 	Návrh bol upravený v zmysle pripomienky. 	
MPRV SR 	k čl. III, uvádzacia veta k § 46 
Odporúčame v uvádzacej vete uviesť predložku "V" na začiatku, tzn. "V § 46 sa odsek 1 dopĺňa písmenom p), ktoré znie: ...". 	O 	A 	Návrh bol upravený v zmysle pripomienky. 	
MPRV SR 	k doložke vybraných vplyvov 
Predkladateľ uvádza, že predkladaná novela zákona č. 577/2004 Z. z. má aj negatívne vplyvy na podnikateľské prostredie, pričom nie sú ďalej bližšie rozpracované podľa Jednotnej metodiky na posudzovanie vybraných vplyvov podľa čl. 17 Legislatívnych pravidiel vlády SR. Odporúčame ju preto dopracovať. 	O 	A 	Doložka vybraných vplyvov bola doplnená o vplyvy a podnikateľské prostredie. 	
MPRV SR 	k čl. II a III 
Odporúčame zmeniť poradie týchto dvoch článkov (bod 26 prílohy č. 5 legislatívnych pravidiel vlády SR). 	O 	A 	Návrh bol upravený v zmysle pripomienky. 	
MO SR 	K Čl. I 
Zákonom č. 204/2014 Z. z. nebol zákon č. 577/2004 Z. z. novelizovaný. V úvodnej vete Čl. I odporúčame na konci vypustiť novelu: „zákon č. 204/2014 Z. z.“.  	O 	A 	Návrh bol upravený v zmysle pripomienky. 	
MO SR 	K Čl. I 
Nad rámec návrhu zákona žiadame v Čl. I doplniť nový bod tohto znenia: 
„V § 3 ods. 1 sa na konci pripája táto veta: „To neplatí, ak neodkladnú prepravu osoby, ktorá vykonáva štátnu službu profesionálneho vojaka ozbrojených síl Slovenskej republiky, vykoná pre potreby ozbrojených síl Slovenskej republiky vojenské zdravotníctvo.“. 

Odôvodenie: 
Navrhuje sa negatívne vymedziť a jednoznačne definovať, že ak neodkladnú prepravu, ako súčasť neodkladnej zdravotnej starostlivosti, pre osobu, ktorá je profesionálnym vojakom ozbrojených síl Slovenskej republiky, vykoná pre potreby ozbrojených síl Slovenskej republiky vojenské zdravotníctvo, tento úkon nie je hradený z prostriedkov verejného zdravotného poistenia. Tento úkon bude uhrádzaný z rozpočtovej kapitoly Ministerstva obrany Slovenskej republiky. 	Z 	N 	Pripomienka bola prerokovaná na rozporovom konaní na úrovni ministerky zdravotníctva dňa 16. októbra 2014. Rozpor nebol odstránený. 
Uplatnená pripomienka je nad rámec úpravy predloženého návrhu zákona. Požiadavka umožnenia neodkladnej prepravy vykonávanej vojenským zdravotníctvom nie je možná vzhľadom na to, že takáto úprava by narušila koncepciu poskytovania záchrannej zdravotnej služby. 
 	
MO SR 	K Čl. II a Čl. III 
V súlade s bodom 26 prílohy č. 5 k Legislatívnym pravidlám vlády Slovenskej republiky odporúčame zákon č. 576/2004 Z. z. novelizovať v článku II a zákon č. 578/2004 Z. z. novelizovať v článku III.  	O 	A 	Návrh bol upravený v zmysle pripomienky. 	
MO SR 	K Čl. II 
V uvádzacej vete prvého bodu odporúčame z dôvodu nadbytočnosti vypustiť slová „V § 79 ods. 1 písm. a)“. V poznámke pod čiarou k odkazu 45 odporúčame právne predpisy citovať v chronologickom poradí podľa dátumu ich prijatia. 	O 	A 	Návrh bol upravený v zmysle pripomienky. 	
MO SR 	K Čl. II 
V uvádzacej vete šiesteho bodu odporúčame za slovo „ktorý“ vložiť slová „vrátane nadpisu“. 	O 	A 	Návrh bol upravený v zmysle pripomienky. 	
MO SR 	K Čl. III 
V úvodnej vete Čl. III odporúčame na konci doplniť novelu: „zákon č. 204/2014 Z. z.“. Pred slová „§ 46“ odporúčame vložiť predložku „V“.  	O 	A 	Návrh bol upravený v zmysle pripomienky. 	
MO SR 	K Čl. III 
Nad rámec návrhu zákona žiadame v Čl. III doplniť nový bod tohto znenia: 
„V § 2 ods. 3 sa na konci pripája táto veta: „ Neodkladnú prepravu osoby, ktorá vykonáva štátnu službu profesionálneho vojaka ozbrojených síl Slovenskej republiky, do zdravotníckeho zariadenia a medzi zdravotníckymi zariadeniami vykonáva pre potreby ozbrojených síl Slovenskej republiky aj vojenské zdravotníctvo.“. 

Odôvodnenie: 
Profesionálni vojaci ozbrojených síl Slovenskej republiky, ktorí sú zdravotníckymi pracovníkmi v súlade s ustanovením § 27 ods. 3 zákona č. 578/2004 Z. z. v znení neskorších predpisov, poskytujú v rámci výkonu zdravotníckeho zabezpečenia operácií a výcviku príslušníkov ozbrojených síl Slovenskej republiky najmä neodkladnú zdravotnú starostlivosť. 
Súčasťou neodkladnej zdravotnej starostlivosti je aj neodkladná preprava osoby, avšak túto podľa platného znenia zákona č. 576/2004 Z. z. môžu vykonávať len poskytovatelia záchrannej zdravotnej služby. 
Neodkladná preprava profesionálnych vojakov má pre ozbrojené sily Slovenskej republiky zásadný význam pri výkone zdravotníckeho zabezpečenia výcviku a operácií ozbrojených síl Slovenskej republiky, najmä v situáciách, kedy je neodkladná zdravotná starostlivosť poskytovaná vo vojenských výcvikových priestoroch a vo vojenských obvodoch. 
Z uvedených dôvodoch je potrebné ustanoviť oprávnenie pre vojenské zdravotníctvo vykonávať neodkladnú prepravu profesionálnych vojakov do zdravotníckych zariadení a medzi zdravotníckymi zariadeniami. 	Z 	N 	Pripomienka bola prerokovaná na rozporovom konaní na úrovni ministerky zdravotníctva dňa 16. októbra 2014. Rozpor nebol odstránený. 
Uplatnená pripomienka je nad rámec úpravy predloženého návrhu zákona. Požiadavka umožnenia neodkladnej prepravy vykonávanej vojenským zdravotníctvom nie je možná vzhľadom na to, že takáto úprava by narušila koncepciu poskytovania záchrannej zdravotnej služby. 
 	
SLK 	1. V čl. I bod. 1 v § 3 ods. 4 navrhujme vypustiť písm. b), písm. c), písm. d). 
V zmysle nariadenia vlády SR č. 776/2004 Z.z., ktorým sa vydáva Katalóg zdravotných výkonov je: 
a) vypísanie lekárskeho predpisu je súčasťou výkonov č. 60 a č. 63, ktoré sú hradené zdravotnými poisťovňami 
b) vystavenie návrhu na kúpeľnú liečbu je samostatným zdravotným výkon č. 75a hradeným zdravotnými poisťovňami. 
Vzhľadom k uvedenému je navrhovaná upráva zákona duplicitná a nadbytočná. 
Vystavenie potvrdenia o návšteve lekára je samostatným administratívnym výkonom, ktorý podobne ako iné obdobné výkony (výkony pre účely sociálneho zabezpečenia, komerčné poistenie), ako nezdravotný výkon nie je uhrádzaný z verejného zdravotného poistenia a teda nemá a nemôže súčasťou zdravotného výkonu. 
Navýšenie bodov o administratívneho úkony bez navýšenia limitov v ŠAS len zvýši nadlimity, obmedzí počet ošetrených pacientov a predĺži čakacie doby.  	Z 	N 	Pripomienka bola prerokovaná na pracovnom stretnutí dňa 20. októbra 2014. 
Pripomienku nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Navrhovaná pripomienka je v rozpore s týmto zámerom. 	
SLK 	2. V čl. I bod 4 v § 44 ods. 3 navrhujeme vypustiť tretiu vetu. 
Samosprávne kraje nemajú odborné ani kapacitné možnosti, aby kontrolovali jednotlivé položky a schvaľovali cenníky zdravotných výkonov. Zoznam všetkých výkonov zdravotných výkonov znamená stovky výkonov u každého poskytovateľa zdravotnej starostlivosti. Cenník má zostať v kompetencii poskytovateľa zdravotnej starostlivosti, ktorý nesie aj zodpovednosť.  	Z 	N 	Pripomienka bola prerokovaná na pracovnom stretnutí dňa 20. októbra 2014. 
Samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia. 
poznamenávame, že je potrebné rozlišovať cenník všetkých zdravotných výkonov a zoznam výkonov zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti. Samosprávne kraje nebudú schvaľovať všetky položky z cenníka, ale iba ich časť. 	
SLK 	3. V čl. I bod 4 v § 44 ods. 4 prvá veta navrhujeme vypustiť časť za čiarkou. 
Návrh, v zmysle ktorého poskytovateľ môže požadovať úhradu za prednostné poskytnutie ambulantnej starostlivosti len v rámci na to vyhradených ordinačných hodín, ak túto zdravotnú starostlivosť poskytne do piatich dní od objednania, obmedzí prístup k pacientov k prednostnému ošetreniu. Uvedieme príklad. Pacient sa má k poskytovateľovi zdravotnej starostlivosti dostaviť na vyšetrenie o dva mesiace. Vzhľadom na pracovné vyťaženie má záujem objednať sa ihneď za poplatok na konkrétny čas vyšetrenia v rámci ordinačných hodín vyhradených na prednostné ošetrenie. Predložený návrh mu to znemožní. Namiesto toho, aby mal istotu vyšetrenia v daný deň a vedel si dopredu zorganizovať pracovný čas, bude musieť čakať do piatich dní pre plánovaným vyšetrením na možnosť objednania sa na prednostné poskytnutie zdravotnej starostlivosti s neistotou, či čas vyhradený na prednostné poskytnutie zdravotnej starostlivosti nebude obsadený.  	Z 	N 	Pripomienka bola prerokovaná na pracovnom stretnutí dňa 20. októbra 2014. 
Pripomienka nebola akceptovaná z dôvodu kompromisného riešenia pripomienok požadujúcich skrátenie alebo predĺženie navrhovanej lehoty. 
 	
SLK 	 
4. V čl. I bod 4 navrhujeme v § 44 vložiť ods. 6 s nasledovným znením: 
„Ustanovenia ods. 1 až 3 sa nepoužijú, ak 
a) poskytovateľ nemá so zdravotnou poisťovňou, v ktorej je poistenec poistený uzatvorenú zmluvu 
b) poskytnuté zdravotné výkony zdravotná poisťovňa, v ktorej je poistenec poistený poskytovateľovi neuhrádza 
c) lieky alebo dietetické potraviny podané pri zdravotnom výkone alebo zdravotné pomôcky použité pri zdravotnom výkone zdravotná poisťovňa, v ktorej je poistenec poistený poskytovateľovi neuhrádza 
d) poistenec písomne požiadal poskytovateľa, aby poskytnutá zdravotná starostlivosť nebola uhrádzaná z verejného zdravotného poistenia.“ 

Odôvodnenia k bodu 4: 
V zmysle predloženého návrhu novely zákona úhradu za poskytnutú zdravotnú starostlivosť nemôže od pacienta vyberať ani: 
a) poskytovateľ zdravotnej starostlivosti, ktorý nemá uzatvorenú zmluvu so zdravotnou poisťovňou, 
b) poskytovateľ zdravotnej starostlivosti za zdravotný výkon nezazmluvnený zdravotnou poisťovňou 
c) poskytovateľ zdravotnej starostlivosti za použitie nadštandardného materiálu nehradeného zdravotnou poisťovňou. 
d) poskytovateľ, napriek tomu, že pacient výslovne žiada, aby poskytnutá zdravotná starostlivosť nebola hradená z verejného zdravotného poistenia.  	Z 	N 	Pripomienka bola prerokovaná na pracovnom stretnutí dňa 20. októbra 2014. Pripomienku nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Navrhované pripomienky sú v rozpore s týmto zámerom. 	
SLK 	5. V čl. II bod 3 v § 79 ods. 1 navrhujeme vypustiť písm. zv).  
Odôvodnenia k bodu 5 

Navrhujeme vypustiť z dôvodu vytvárania duplicitnej úpravy. Obdobné ustanovenie obsahuje § 79 ods. 1 písm. g). Považujeme za vhodnejšie prípadne upraviť § 79 ods. 1 písm. g), ako vkladať nové ustanovenie. 	Z 	N 	Pripomienka bola prerokovaná na pracovnom stretnutí dňa 20. októbra 2014. Nejde o duplicitu. Je potrebné rozlišovať cenník všetkých zdravotných výkonov a zoznam výkonov zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti. 	
SLK 	 
6. V čl. II bod 5 navrhujeme nasledovné znenie § 83 ods. 4: „(4) Výnosy z pokút uložených ministerstvom zdravotníctva príjmom štátneho rozpočtu. Výnosy z pokút uložených samosprávnym krajom sú príjmom samosprávneho kraja. Výnosy z pokút uložených komorou sú príjmom komory.“ 

Odôvodnenia k bodu 6 
Návrh diskriminuje komory ako orgány vykonávajúce dozor nad dodržiavaním ustanovení zákona č. 578/2004 Z.z.. Ak zákon prizná samosprávny krajom výnosy z pokút udelených samosprávny krajom, neexistuje racionálny dôvod, prečo nepriznať výnosy z pokút uložených komorami komorám. Komorám rovnako ako samosprávnym krajom vznikajú náklady v súvislosti s výkonom dozoru a vedením správnych konaní. 	Z 	N 	Pripomienka bola prerokovaná na pracovnom stretnutí dňa 20. októbra 2014. Výnosy z pokút sa navrhujú ako príjem samosprávneho kraja z dôvodu zvýšenia administratívnej záťaže vyplývajúcej z predloženého návrhu zákona. 	
SLK 	7. Navrhujeme vypustiť čl. III 
Odôvodnenie k bodu 7: 
Ako v bode 5. 	Z 	N 	Pripomienka bola prerokovaná na pracovnom stretnutí dňa 20. októbra 2014. Samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia.  	
MZVaEZ SR 	Čl. I 
V poznámke pod čiarou k odkazu 35 na konci vety vložiť horné úvodzovky a bodku. 	O 	A 	Návrh bol upravený v zmysle pripomienky. 	
MZVaEZ SR 	Čl. II a Čl. III 
Uviesť zákony v chronologickom poradí, pričom skôr prijatý predpis sa uvedie ako prvý. 
Zákon č. 576/2004 Z. z. novelizovať v čl. II a zákon. č. 578/2004 Z. z. novelizovať v čl. III. 	O 	A 	Návrh bol upravený v zmysle pripomienky. 	
MH SR 	K Doložke vybraných vplyvov 
Žiadame vypracovať Analýzu vybraných vplyvov na podnikateľské prostredie. 

Odôvodnenie: 
Vzhľadom na negatívny vplyv navrhovaného zákona na podnikateľské prostredie a v zmysle Jednotnej metodiky na posudzovanie vybraných vplyvov.  	Z 	A 	Analýzu vybraných vplyvov bola doplnená. 	
MH SR 	K Predkladacej správe 
Odporúčame vetu "Vplyv návrhu zákona je uvedený v doložke vybraných vplyvov." nahradiť vetou "Návrh zákona bude mať negatívny vplyv na podnikateľské prostredie, pozitívny vplyv na rozpočet verejnej správy, pozitívne sociálne vplyvy a žiadny vplyv na životné prostredie a informatizáciu spoločnosti.". 

Odôvodnenie: 
Formálna úprava v zmysle čl. 7 Smernice na prípravu a predkladanie materiálov na rokovanie vlády SR. 	O 	A 	Návrh bol upravený v zmysle pripomienky. 	
AFN SR 	 
K zneniu § 44 ods.1 
V tejto vete je asi skryté, že ZZ nesmie vyberať poplatky za CD/DVD nosiče RDG snímkov. 
Pre pacienta/rodiča zhotovenie RDG snímku a zapísanie zistení je súčasťou zdravotného výkonu, ale napálenie RDG snímkov na CD/DVD nosič nie, nakoľko zápis o zisteniach je v správe a samotné snímky na nosičoch sú už nad rámec poskytovania zdravotnej starostlivosti. Výnos o minimálnych personálnych a materiálno-technických požiadavkách neukladá povinnosť vlastniť napaľovačku, tj sme napalovačku nemali a rodičovi nemali ako dať CD/DVD so snímkami, tak by sme porušovali zákon a v podstate neposkytovali tieto zdravotné výkony? To samozrejme neplatí ak si RDG snímky vypýta ošetrujúci lekár ,vtedy ich poskytnúť musíme zo zákona 576/2004 nakoľko ide o poskytovanie zdravotnej starostlivosti. 

K zneniu § 44 ods.4 
Treba jednoznačne určiť či pracovných alebo kalendárnych dní. 
 	O 	ČA 	Návrh bol doplnený o uvedenie pracovných dní. Ďalšiu časť textu nemožno považovať za pripomienku, keďže neobsahuje konkrétny námet na zmenu ustanovenia. 	
AFN SR 	 
- Vypísanie návrhu na kúpeľnú liečbu pri chronických ochoreniach by malo byť buď spoplatnené ako administratívny úkon, prípadne by malo byť samostatne zaradené do zoznamu výkonov osobitne hradených zdravotnými poisťovňami. Tento úkon v rámci interných špecializácií iste trvá cca 30 minút. Okrem toho sa v rámci kúpeľného návrhu požadujú výsledky laboratórnych vyšetrení- ak sa tieto vykonávajú len s cieľom zostavenia kúpeľného návrhu a nie v rámci kontrolného vyšetrenia- iste zvyšujú náklady poskytovateľovu ZS, ktorých ich musí objednať. (Ide o článok 1, bod 1., c) navrhujem vypustiť). 

· Kúpeľný návrh ako súčasť zdravotného výkonu pripúšťam len pri akútnych stavoch- vypísanie kúpeľného návrhu by malo byť súčasťou ukončenej hospitalizácie napr. po prekonanom infarkte myokardu, po stanovených chirurgických výkonoch, po úrazoch- tak ako to zatiaľ stále platí. 

· § 44 odsek (5) Poskytovateľ ústavnej starostlivosti môže požadovať úhradu za nadštandardný pobyt v zdravotníckom zariadení ústavnej starostlivosti, ak poistenec o nadštandardný pobyt písomne požiadal.“. Toto znenie odseku(5) je nešťastné, potrebné je vyúčtovanie, t.j. vystaviť príjmový a výdavkový doklad. Navrhujeme odsek (5) vynechať v celom rozsahu. 

· § 83 odsek (4) Výnosy z pokút uložených ministerstvom zdravotníctva a komorou sú príjmom štátneho rozpočtu. 

· Príjem z pokút profesijných organizácii(komora) nemôže byť príjmom štátneho rozpočtu, pretože tieto komory nie sú priamo naviazané na štátny rozpočet, komory sú „samofinancované“ z členských príspevkov a ich aktivít. Navrhujeme vynechať slovo „komorou“. 

 	O 	N 	Pripomienku nebolo možné akceptovať vzhľadom na skutočnosť, že navrhovaná úprava má jasne upraviť, za čo môže poskytovateľ, ktorý má zmluvu so zdravotnou poisťovňou, vyžadovať úhradu od poistenca a má taktiež zjednotiť postup pri vyberaní úhrad za poskytnuté zdravotné výkony a služby súvisiace s poskytovaním zdravotnej starostlivosti. Navrhované pripomienky sú v rozpore s týmto zámerom. 
Výnosy z pokút sa navrhujú ako príjem samosprávneho kraja z dôvodu zvýšenia administratívnej záťaže vyplývajúcej z predloženého návrhu zákona. 	
MPSVR SR 	Všeobecná pripomienka 
Odporúčame predkladaný návrh legislatívno – technicky upraviť. Napríklad v Čl. II bode 3 navrhovanom § 79 ods. 1 písm. zv) odporúčame slová „úhradu schválený“ nahradiť slovami „úhradu schválenú“; v Čl. II uvádzacej vete bodu 4 odporúčame slová „sa nahrádzajú“ nahradiť slovami „nahrádzajú“. 
Odôvodnenie: Pripomienka legislatívno – technická. 
 	O 	ČA 	Čánok II bod 3 bol upravený vložením čiarky za slovo "úhradu". Článok II bod 4 bol upravený v zmysle pripomienky. 	
MPSVR SR 	K Čl. I, K bodu 4 
Odporúčame v Čl. I bode 4 navrhovanom § 44 ods. 4 upraviť prvú vetu v tom zmysle, 
aby bolo jednoznačne vymedzené obdobie, počas ktorého môže poskytovateľ zdravotnej starostlivosti požadovať úhradu za prednostné poskytnutie ambulantnej starostlivosti, a to ako päť po sebe nasledujúcich dní, ktoré bezprostredne nasledujú po dni objednania. 
Zároveň odporúčame v čl. I bode 4 navrhovanom § 44 ods. 4 doplniť ustanovenie upravujúce situáciu, ak posledný, t.j. piaty deň, kedy môže poskytovateľ zdravotnej starostlivosti požadovať úhradu za prednostné poskytnutie ambulantnej starostlivosti pripadne na deň pracovného pokoja alebo deň pracovného voľna, aby bol uvedeným posledným dňom najbližší nasledujúci pracovný deň. 
Odôvodnenie: Z dôvodu potreby jasnej a zrozumiteľnej úpravy. 
 	O 	ČA 	Návrh bol doplnený o uvedenie pracovných dní. 	
MPSVR SR 	K doložke vybraných vplyvov 
Predložený materiál je potrebné doplniť o kvalitatívnu a kvantitatívnu analýzu pozitívnych sociálnych vplyvov, ktoré predkladateľ identifikoval v doložke vybraných vplyvov. 
V prípade, ak nie je možné vykonať kvantifikáciu, odporúčame predkladateľovi v časti analýzy sociálnych vplyvov týkajúcej sa kvantifikácie uviesť dôvod chýbajúcej kvantifikácie. 
Odôvodnenie: Potreba doplnenia vyplýva z Legislatívnych pravidiel vlády Slovenskej republiky a z Aktualizovanej jednotnej metodiky na posudzovanie vybraných vplyvov. 
 	O 	A 	Návrh bol upravený v zmysle pripomienky. 	
MF SR 	Všeobecne 
Žiadam prepracovať doložku vybraných vplyvov a odstrániť nesúlad medzi jej jednotlivými časťami, pretože v časti A.2. Vplyvy sa uvádza, že prijatie návrhu bude mať pozitívny vplyv na rozpočet verejnej správy, pričom v časti A.3. Poznámky sa uvádza, že nové pokuty budú mať vplyv na rozpočet verejnej správy minimálny alebo žiadny, tento vplyv sa nedá kvantifikovať a finančný vplyv bude zabezpečený bez dodatočných požiadaviek zo štátneho rozpočtu. Podľa Jednotnej metodiky na posudzovanie vybraných vplyvov a podľa § 33 ods. 1 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov zároveň žiadam uviesť a zdôvodniť predpokladané finančné dôsledky na rozpočet verejnej správy, a to nielen na bežný rok, ale aj na tri nasledujúce roky. Spolu s tým musia byť uvedené aj návrhy na úhradu úbytku príjmov. 	Z 	A 	Návrh bol upravený v zmysle pripomienky. 	
MF SR 	Všeobecne 
Návrh je potrebné zosúladiť s prílohou č. 5 k Legislatívnym pravidlám vlády SR (ďalej len „príloha LPV“) (napr. čl. II bod 1 zosúladiť s bodom 37 prvou vetou prílohy LPV, bod 3 zosúladiť s bodom 30 prílohy LPV, v bode 4 slovo „slová“ nahradiť slovom „citácia“ a slovo „slovami“ nahradiť slovom „citáciou“, bod 6 zosúladiť s bodom 33 prílohy a v uvádzacej vete za slovo „ktorý“ doplniť slová „vrátane nadpisu“; čl. III zosúladiť s bodom 30 prílohy LPV). 	O 	A 	Návrh bol upravený v zmysle pripomienky. 	
MF SR 	K čl. II 
V čl. II (novela zákona č. 578/2004 Z. z.) je potrebné v novelizačnom bode 5 upraviť znenie § 83 ods. 4 tak, že príjmom príslušných rozpočtov sú pokuty, nie výnosy z nich. Tým sa zosúladí navrhovaný text so znením zákona o rozpočtových pravidlách verejnej správy a zákona o rozpočtových pravidlách územnej samosprávy. 	O 	A 	Návrh bol upravený v zmysle pripomienky. 	
MS SR 	Vlastný materiál 
V čl. II navrhujeme novelizovať skôr prijatý predpis, teda zaradiť do čl. II novelu zákona č. 576/2004 Z.z. a novelu zákona č. 578/2004 Z.z. odporúčame zaradiť do čl. III. Odôvodnenie: Bod 26 prílohy č. 5 k Legislatívnym pravidlám vlády SR.  	O 	A 	Návrh bol upravený v zmysle pripomienky. 	
MS SR 	Vlastný materiál 
V čl. II bod 3 navrhujeme za slová "zdravotného poistenia" vložiť čiarku a pred slovo "služieb" vložiť slovo "zoznam". Rovnako navrhujeme za slová "požadovať úhradu" vložiť čiarku. Taktiež za slová "samosprávnym krajom" žiadame vložiť čiarku. Odôvodnenie: Požiadavka všeobecnej zrozumiteľnosti v súlade s čl. 6 Legislatívnych pravidiel vlády Slovenskej republiky. 	O 	ČA 	Čiarka bola vložená za slovami "požadovať úhradu". Ide o jeden zoznam, ktorý súčasne obsahuje zdravotné výkony, služby súvisiace s poskytovaním zdravotnej starostlivosti, ako aj výšku úhrady. 	
MS SR 	Predkladacia správa 
V štvrtom odseku žiadame prehodnotiť vhodnosť odkazu 35) za slovami "podľa osobitného predpisu" bez jeho doplnenia a navrhujeme explicitne uviesť priamo do textu predkladacej správy názov právneho predpisu, na ktorý sa odkazuje. 	O 	A 	Odkaz 35) bol z predkladacej správy vypustený. 	
MDVaRR SR 	K čl. I úvodnej vete 
V čl. I úvodnej vete za slovami „č. 365/2013 Z. z.“ odporúčame čiarku nahradiť spojkou „a“ a slová „a zákona č. 204/2014 Z. z.“ vypustiť. 	O 	A 	Návrh bol upravený v zmysle pripomienky. 	
MDVaRR SR 	K čl. I bod 4 
V čl. I bod 4 v § 44 ods. 1 za slovom „chorôb“ odporúčame vypustiť čiarku a slová „ktorý je uvedený v prílohe č. 3“ z dôvodu duplicity [§ 3 ods. 2 písm. b)]. 	O 	N 	Pripomienka sa stala bezpredmetnou z dôvodu zmeny textu.  	
MDVaRR SR 	K čl. I bod 4 
V čl. I bod 4 v § 44 ods. 2 odporúčame slová „rozsah spoluúčasti“ nahradiť slovami „určenú spoluúčasť“, resp. odporúčame zvážiť iné preformulovanie textu tak, aby bol v súlade s formuláciami § 3 ods. 6, § 9 ods. 2 a 3 a § 10 ods. 2. 	O 	A 	Návrh bol upravený v zmysle pripomienky. 	
MDVaRR SR 	K čl. I bod 4 
V čl. I bod 4 v § 44 ods. 3 v prvej a druhej vete odporúčame slová „v rozsahu“ nahradiť slovami „vo výške“. 	O 	A 	Návrh bol upravený v zmysle pripomienky. 	
MDVaRR SR 	K čl. I bod 4 
V čl. I bod 4 v § 44 ods. 3 odporúčame slová „služieb súvisiacich“ nahradiť slovami „služby súvisiace“, resp. odporúčame zvážiť inú primeranú úpravu textu tak, aby bol obsahovo i gramaticky správny a zosúladený s § 13 zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov. Rovnakú úpravu odporúčame v čl. III v § 46 ods. 1 písm. p). 	O 	A 	Návrh bol upravený v zmysle pripomienky. 	
MDVaRR SR 	K čl. I bod 4 
V čl. I bod 4 v § 44 ods. 4 v druhej až štvrtej vete za slovami „prednostné poskytnutie“ a „prednostným poskytnutím“ odporúčame slovo „zdravotnej“ nahradiť slovom „ambulantnej“ (ako v prvej vete). 	O 	N 	Formulácia "prednostné poskytnutie zdravotnej starostlivosti" sa používa aj ďalších právnych predpisoch upravujúcich poskytovanie zdravotnej starostlivosti, preto nie je dôvod to meniť.  	
MDVaRR SR 	K čl. II bod 1 
V čl. II bod 1 uvádzacej vete odporúčame slová „V § 79 ods. 1 písm. a) poznámka“ nahradiť slovom „Poznámka“ (bod 37 prílohy č. 5 k Legislatívnym pravidlám vlády SR). 	O 	A 	Návrh bol upravený v zmysle pripomienky. 	
MDVaRR SR 	K čl. II bod 3 
V čl. II bod 3 uvádzacej vete odporúčame slová „§ 79 ods. 1 sa“ nahradiť slovami „V § 79 sa odsek 1“. 	O 	A 	Návrh bol upravený v zmysle pripomienky. 	
MDVaRR SR 	K čl. II bod 4 
V čl. II bod 4 pred slovom „nahrádzajú“ odporúčame vypustiť slovo „sa“ z dôvodu duplicity. 	O 	A 	Návrh bol upravený v zmysle pripomienky. 	
MDVaRR SR 	K čl. II bod 6 
V čl. II bod 6 odporúčame slovo „ustanovenia“ nahradiť slovom „ustanovenie“. 	O 	N 	Pripomienka sa stala bezpredmetnou vzhľadom na zmenu textu. 	
MDVaRR SR 	K čl. III úvodnej vete 
V čl. III úvodnej vete za slovami „č. 365/2013 Z. z.“ odporúčame spojku „a“ nahradiť čiarkou a za slová „zákona č. 185/2014 Z. z.“ vložiť slová „a zákona č. 204/2014 Z. z.“ (čl. IX zákona č. 204/2014 Z. z.). 	O 	A 	Návrh bol upravený v zmysle pripomienky. 	
MDVaRR SR 	K čl. III úvodnej vete 
V čl. III úvodnej vete odporúčame vypustiť slová „mení a“. 	O 	N 	Pripomienka sa stala bezpredmetnou v dôsledku zmeny textu. 	
MV SR 	K čl. I  
V názve zákona slová „zákona č. 185/2014 Z. z. a zákona č. 204/2014 Z. z.“ nahradiť slovami „a zákona č. 185/2014 Z. z.“: 

 	O 	A 	Návrh bol upravený v zmysle pripomienky. 	
MV SR 	K čl. I  
Za bod 2 žiadame vložiť nové body 3 a 4, ktoré znejú: 
„3. § 3 sa dopĺňa odsekom 16, ktorý znie: 

„(16) Na základe verejného zdravotného poistenia sa plne uhrádzajú náklady na vydanie písomného vyjadrenia, či osoba, ktorá je zjavne pod vplyvom alkoholických nápojov, omamných látok, psychotropných látok alebo liekov, zranená alebo ktorá upozorní na svoju závažnú chorobu alebo zranenie, môže byť umiestnená v cele policajného zaistenia, vrátane zdravotných výkonov potrebných na vydanie takéhoto písomného vyjadrenia; pri úhrade týchto nákladov sa postupuje ako pri úhrade neodkladnej zdravotnej starostlivosti podľa osobitného predpisu.11i)“. 
Poznámka pod čiarou k odkazu 11i znie: 
„§ 9 zákona č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov.“. 

4. V § 8 sa vypúšťa písmeno d). 
Doterajšie body 3 a 4 označiť ako body 5 a 6. 

Odôvodnenie: 
Podľa predkladateľa návrhu zákona cieľom predloženého návrhu zákona je precizovanie ustanovení v súvislosti s vyberaním poplatkov a doplatkov zo strany poskytovateľov zdravotnej starostlivosti od občana. 
S týmto cieľom predkladateľa súvisí naša požiadavka, aby zdravotné výkony spojené s diagnostikou a ošetrením osoby pred vydaním písomného vyjadrenia, či táto osoba môže byť umiestnená v cele policajného zaistenia, boli plne hradené z verejného zdravotného poistenia. Zdravotné výkony priamo súvisia so zdravotným stavom osoby, umiestňovanej do cely policajného zaistenia. O rozsahu týchto zdravotných výkonov však rozhoduje lekár, ktorý vydáva písomné vyjadrenie, či osoba, ktorá je zjavne pod vplyvom alkoholických nápojov, omamných látok, psychotropných látok alebo liekov, zranená alebo ktorá upozorní na svoju závažnú chorobu alebo zranenie, môže byť umiestnená v cele policajného zaistenia. Policajný zbor nerozhoduje ani o potrebe a rozsahu vyšetrení u tejto osoby a nemôže preto ovplyvniť ani rozsah zdravotných výkonov a ich cenu, čiže ani náklady na tieto zdravotné výkony. 
Povinnosť hradiť tieto náklady z rozpočtu Ministerstva vnútra Slovenskej republiky považujeme za nesystémový krok a je v rozpore s § 11 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, ale aj s § 2 zákona č. 171/1993 Z. z. o Policajnom zbore v znení neskorších predpisov, ktoré ustanovujú pôsobnosť ministerstva vnútra a Policajného zboru. 
Vynakladanie finančných prostriedkov na úhradu týchto nákladov presahuje rámec vecnej pôsobnosti ministerstva vnútra a z hľadiska režimu jeho hospodárenia a zásady hospodárnosti sa dostáva do rozporu so zákonom č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov. 
Z týchto dôvodov žiadame zmenu platného zákona a súčasne navrhujeme postup uhrádzania nákladov poskytovateľov zdravotnej starostlivosti bez toho, aby došlo k navýšeniu výdavkov štátneho rozpočtu z tohto titulu; tento postup má oporu aj v zákone č. 473/2013 Z. z. o štátnom rozpočte na rok 2014 (kód programu 07A030B prílohy č. 4). 
Z hľadiska hospodárnosti je v tejto súvislosti nezanedbateľnou aj skutočnosť, že zdravotná poisťovňa, na rozdiel od ministerstva vnútra, má vybudovaný kontrolný mechanizmus na preverenie opodstatnenosti zdravotných výkonov a skutočne vynaložených nákladov na tieto zdravotné výkony, slúžiace na vydanie dotknutého písomného vyjadrenia. 
Pre úplnosť uvádzame, že zranený alebo chorý poistenec v cele policajného zaistenia má právo na poskytnutie výkonov zdravotnej starostlivosti za rovnakých podmienok ako iný poistenec. Ak je osoba zranená, alebo závažne chorá, musí jej byť poskytnutá zdravotná starostlivosť zo zdravotného poistenia, nakoľko ide o povinne zdravotne poistenú osobu. 

 	Z 	N 	Pripomienka bola prerokovaná na rozporovom konaní na úrovni ministerky zdravotníctva dňa 16. októbra 2014. Rozpor nebol odstránený. 
Uplatnená pripomienka je nad rámec úpravy predloženého návrhu zákona. Doterajšiu úpravu úhrady nákladov na vydanie písomného vyjadrenia, či osoba, ktorá je zjavne pod vplyvom alkoholických nápojov, omamných látok, psychotropných látok alebo liekov, zranená alebo ktorá upozorní na svoju závažnú chorobu alebo zranenie, môže byť umiestnená v cele policajného zaistenia, vrátane zdravotných výkonov potrebných na vydanie takéhoto písomného vyjadrenia považujeme za dostatočnú. 
 	
MV SR 	K čl. II bodu 1  
1. Len z opatrnosti poukazujeme na bod 37 Prílohy č. 5 k Legislatívnym pravidlám vlády Slovenskej republiky, podľa ktorého poznámku pod čiarou spravidla nemožno novelizovať v samostatnom novelizačnom bode. 
2. Zákon č. 362/2011 Z. z. je potrebné uviesť v úplnej citácii (bod 22 Prílohy č. 5 k Legislatívnym pravidlám vlády Slovenskej republiky). 
3. Pri citácii § 44 zákona č. 577/2004 Z. z. slová „v znení zákona č. ...../2015 Z. z.“ nahradiť slovami „v znení neskorších predpisov“, pretože platí bod 48 Prílohy č. 5 k Legislatívnym pravidlám vlády Slovenskej republiky. 

 	O 	N 	1. sme toho názoru, že novelizácia poznámky pod čiarou je v tomto prípade opodstatnená. 
2. zákon č. 362/2011 Z. z. je uvedený v úplnej citácii už v poznámke pod čiarou k odkazu 3a. 
3. sme toho názoru, že vzhľadom na celkovú zmenu ustanovenia § 44 je navrhovaná citácia presnejšia. 	
MV SR 	K čl. II bodu 3 (§ 79 ods. 1) 
V uvádzacej vete slová „§ 79 ods. 1 sa“ nahradiť slovami „V § 79 sa odsek 1“ (bod 30 Prílohy č. 5 k Legislatívnym pravidlám vlády Slovenskej republiky). 

 	O 	A 	Návrh bol upravený v zmysle pripomienky. 	
SKZT 	Slovenská komora zubných technikov 

1) Obyčajná pripomienka: 
v Čl. II bod 4: v slovnom spojení „sa nahrádzajú slovami ...“ odporúčame vypustiť slovo „sa“. 
Odôvodnenie: opakovanie slova, ktoré je uvedené už skôr v predchádzajúcom texte znenia návrhu. 

 	O 	A 	Návrh bol upravený v zmysle pripomienky. 	
SKZT 	Slovenská komora zubných technikov 
Zásadná pripomienka: 

V čl. text II bodu 5 odporúčame upraviť: 
a) znenie prvej časť prvej vety upraviť nasledovne: „(4) Výnosy z pokút uložených ministerstvom zdravotníctva sú príjmom štátneho rozpočtu.“ 
b) druhú časť prvej vety nahradiť druhou vetou tohto znenia: „Výnosy z pokút uložených komorou sú príjmom štátneho rozpočtu až po uplatnení odčítania všetkých nákladov spojených s uložením a spracovaním pokuty.“ 
c) druhú navrhovanú vetu odporúčame zaradiť v texte ako tretiu vetu. 
Odôvodnenie: 
Komory majú s ukladaním a vymáhaním a spracovaním uložených pokút nemalé výdavky. Náhrada výdavkov spojených s uložením, vymáhaním a spracovaním pokuty je určená na pokrytie nákladov, ktoré komora v súvislosti s uložením a najmä vymáhaním pokút má. Keďže členský poplatok slúži na chod komory, nie je správne používať finančné zdroje, získané z členských príspevkov, na uhrádzanie výdavkov spojených s nezodpovedným konaním nielen niektorých jej členov ale najmä na uhrádzanie výdavkov za zaregistrovaných zdravotníckych pracovníkov – nečlenov komory. 
 	Z 	N 	Výnosy z pokút sa navrhujú ako príjem samosprávneho kraja z dôvodu zvýšenia administratívnej záťaže vyplývajúcej z predloženého návrhu zákona. 	
SKZL 	Všeobecná pripomienka 
Žiadame upraviť znenie predkladaného návrhu zákona tak, aby zdravotné výkony neboli schvaľované samosprávnym krajom. 

Odôvodnenie: 
Zdravotné výkony poskytované pri liečbe chorôb uvedených v zozname chorôb sú vymedzené osobitnými právnymi predpismi, ktoré musí poskytovateľ zdravotnej starostlivosti dodržiavať, preto nie je potrebné ich samosprávnym krajom schvaľovať. Zubní lekári majú predmetný rozsah zdravotných výkonov vymedzený podrobne samostatnou prílohou č. 2 k nariadeniu vlády Slovenskej republiky č. 777/2004 Z. z., ktorým sa vydáva Zoznam chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia, preto je pri zubných lekároch potreba schvaľovania takýchto zdravotných výkonov absolútne nadbytočná. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. Pripomienka nebola akceptovaná z dôvodu, že samosprávny kraj je orgánom, ktorý vykonáva štátnu správu na úseku zdravotníctva v samosprávnom kraji. Je preto potrebné, aby v rámci svojej pôsobnosti zabezpečil pre poistencov jednotný spôsob vyberania úhrad za poskytnutú zdravotnú starostlivosť v rámci svojho územia.  	
SKZL 	K Čl. II bod 3 (§ 79 ods. 1 písm. zv))  
Žiadame v § 79 ods. 1 písm. zv) vložiť pred slovo „schválený“ čiarku. 

Odôvodnenie: 
Predmetná gramatická chyba vyvoláva právne pochybnosti o obsahu tohto ustanovenia a jeho súladnosti s navrhovanými § 44 ods. 3 zákona č. 577/2004 Z. z. v spojení s § 46 ods. 1 písm. p) zákona č. 576/2004 Z. z., podľa ktorých samosprávny kraj schvaľuje len zdravotné výkony uvedené v zozname chorôb a služby, ale nie ich výšku, ktorú určuje poskytovateľ zdravotnej starostlivosti. 
Aby sa predišlo podobným pochybnostiam je potrebná gramatická verifikácia celého textu predkladaného návrhu zákona. 
 	Z 	A 	Návrh bol upravený podľa pripomienky. 	
SKZL 	K Čl. II bod 3 (Nad rámec návrhu) 
Žiadame doplniť v Čl. II nový bod 3, ktorým sa v § 79 ods. 1 vypúšťa písm. u) a písmená v) až zv) sa označujú ako písmená u) až zu). 

Odôvodenie: 
Rozšírením obsahu dokladu, ktorý sú poskytovatelia zdravotnej starostlivosti podľa § 79 ods. 1 písm. o) povinní vydávať, sa povinnosť vydávania rovnopisov stane pre zubných lekárov nadbytočná. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. 
Problematika je riešená v rámci novelizácie zákona o používaní elektronickej registračnej pokladnice. 	
SKZL 	K Čl. II bodu 5 (§ 83 ods. 4) 
Žiadame bod 5, ktorý stanovuje nové znenie § 83 ods. 4 vypustiť. 

Odôvodnenie: 
Navrhované znenie § 83 ods. 4 vytvára priestor pre možné zneužívanie navrhovanej úpravy ako represívneho nástroja. 
 	Z 	N 	Pripomienka bola prerokovaná na pracovnom stretnutí dňa 20. októbra 2014. 
Výnosy z pokút sa navrhujú ako príjem samosprávneho kraja z dôvodu zvýšenia administratívnej záťaže vyplývajúcej z predloženého návrhu zákona. 	
SKZL 	K Čl. II bodu 5 (§ 83 ods. 4) 
V prípade, ak vypustenie bodu 5 Čl. II (§ 83 ods. 4) nebude akceptované, žiadame v navrhovanom znení § 83 ods. 4 doplniť vetu, ktorá znie: „Výnosy z pokút uložených komorou sú príjmom komory.“ 

Odôvodnenie: 
Rovnako ako pri samosprávnych krajoch, na ktoré je prenesený v súlade s § 46 zákona č. 576/2004 Z. z. výkon štátnej správy na úseku zdravotníctva, tak zákon č. 578/2004 Z. z. preniesol časť povinností, ktoré sa týkajú všetkých zdravotníckych pracovníkov na komory. Tie sú však ako samosprávne stavovské organizácie financované výlučne z členských príspevkov. 
Ak je v súlade s dôvodovou správou účelom predmetného návrhu zákona zabezpečiť dôslednejšie vykonávanie kontroly samosprávnym krajom, je nevyhnutné postupovať rovnako aj voči komorám, a to v rozsahu v akom zabezpečujú výkon štátnej správy. Do prenesených povinností patria v súlade s § 82 vykonávanie kontroly zdravotníckych pracovníkov, ktorí vykonávajú samostatnú zdravotnícku prax a to v rovnakom rozsahu ako samosprávny kraj pri držiteľoch povolenia, kontrola sústavného vzdelávania ako aj aktualizácia a vedenie registra. 
Konanie o vyrubení pokút zaťažuje každú komoru časovo ako aj finančne. Príjem z udelených pokút by náklady mohol aspoň čiastočne kompenzovať (pre štátny rozpočet je to bezvýznamná suma). 
 	Z 	N 	Pripomienka bola prerokovaná na pracovnom stretnutí dňa 20. októbra 2014. 
Výnosy z pokút sa navrhujú ako príjem samosprávneho kraja z dôvodu zvýšenia administratívnej záťaže vyplývajúcej z predloženého návrhu zákona. 	
SKZL 	K Čl. III (Nad rámec návrhu) 
Žiadame doplniť v Čl. III nové prechodné ustanovenie, ktoré špecifikuje: 
1. k akému dátumu má poskytovateľ predložiť zoznam zdravotných výkonov a služieb samosprávnemu kraju, prípadne či bude samosprávny kraj vyžadovať zoznamy na schválenie, 
2. do akej doby má samosprávny kraj predložený zoznam zdravotných výkonov a služieb schváliť a 
3. či má byť zoznam zdravotných výkonov a služieb poskytovateľa schválený samosprávnym krajom už nadobudnutím účinnosti návrhu zákona alebo stanoviť prechodné obdobie. 

Možné znenie: 
„Poskytovateľ má predložiť zoznam zdravotných výkonov a služieb na schválenie samosprávnemu kraju na základe jeho žiadosti do ............... 2015.“ 

Odôvodenie: 
Predložený návrh zákona sa otázkou postupu samosprávneho kraja ohľadom termínov schvaľovania, dobou schvaľovania a termínu schválenia zoznamu zdravotných výkonov u všetkých poskytovateľov, ktorí ho použijú, nezaoberá. Preto je potrebné s ohľadom na možné pokuty od samosprávneho kraja predmetnú problematiku špecifikovať. 
 	Z 	ČA 	Prechodné ustanovenia k novele zákona č. 578/2004 Z. z. boli rozšírené a doplnené. 	
UNION 	K návrhu ako celku - všeobecne 
Za účelom neoprávneného vyberania poplatkov od poistencov vítame legislatívne úsilie Ministerstva zdravotníctva SR zaviesť jednoznačné pravidlá do problematiky poplatkov v zdravotníctve. Formou uplatnených pripomienok k predmetnej novele zákona č. 577/2004 Z. z. však navrhujeme niektoré úpravy a doplnenia v záujme ochrany práv poistenca. Súčasne podotýkame, že daná novela zákona č. 577/2004 Z. z. nerieši otázku vyberania poplatkov za výkony/služby, ktoré nie sú zdravotným výkonom resp. službou súvisiacou s poskytovaním zdravotnej starostlivosti, a preto odporúčame zvážiť doplnenie príslušnej právnej úpravy regulujúcej aj túto oblasť. 	O 	N 	Predmetná pripomienka neobsahuje konkrétny námet na zmenu ustanovenia. 	
UNION 	K článku I, bodu 1 návrhu 
Znenie § 3 ods. 4 zákona č. 577/2004 Z. z. Union ZP žiada upraviť a doplniť nasledovne: 
„(4) Súčasťou zdravotného výkonu je aj 

a) objednanie alebo predvolanie poistenca na poskytnutie zdravotnej starostlivosti, okrem objednania na prednostné poskytnutie 
zdravotnej starostlivosti (§ 44 ods. 4), 
b) vystavenie lekárskeho predpisu alebo lekárskeho poukazu, 
c) vystavenie návrhu na kúpeľnú starostlivosť, 
d) potvrdenie o návšteve zdravotníckeho zariadenia za účelom poskytnutia zdravotnej starostlivosti, 
e)vystavenie odporučenia na poskytnutie špecializovanej ambulantnej starostlivosti alebo na prijatie do ústavnej starostlivosti.“. 

Odôvodnenie : 
Dôvodmi navrhovanej zmeny daného ustanovenia sú: 
1/ rozšírenie ochrany práv poistenca, keďže navrhovanou zmenou písm. d) a doplnením písm. e) sledujeme, aby súčasťou zdravotného výkonu bolo nielen potvrdenie o návšteve lekára, ale aj o návšteve iných zdravotníckych pracovníkov (napr. fyzioterapeut) ako aj vystavenie tzv. výmenného lístka resp. odporučenia na hospitalizáciu. 
2/precizovanie a terminologické zosúladenie najmä so zákonom č. 577/2004 Z. z., zákonom č. 362/2011 Z. z. 
 	Z 	ČA 	Návrh bol rozšírený o potvrdenie o návšteve lekára alebo iného zdravotníckeho pracovníka a o vypísanie odporučenia na poskytnutie špecializovanej ambulantnej starostlivosti alebo na poskytnutie ústavnej starostlivosti. 
 	
UNION 	K článku I, bodu 4 návrhu (k § 44 ods. 2) 

Navrhujeme do § 44 ods. 2 doplniť zákaz podmieňovania poskytnutia zdravotnej starostlivosťou akoukoľvek úhradou nad rozsah spoluúčasti poistenca nie len podľa tohto zákona a osobitných predpisov na jeho vykonanie ale aj podľa iných všeobecne záväzných právnych predpisov 

Odôvodnenie : 
Pôvodné navrhované ustanovenie vytvára priestor pre jeho obchádzanie nakoľko nepokrýva všetky možné varianty vyberania poplatkov. 
 	Z 	ČA 	Návrh bol doplnený o zákaz podmieňovania poskytnutia zdravotnej starostlivosti aj o akékoľvek iné plnenie podľa osobitných predpisov s odkazom napríklad na Občiansky zákonník. 	
UNION 	K článku I, bodu 4 návrhu (k § 44 ods. 3 ) 

Navrhujeme, aby súčasne so zákonom bol vydaný osobitný vykonávací predpis pre VÚC v záujme zabezpečenia jednotných pravidiel pre schvaľovanie zoznamov zdravotných výkonov poskytovaných pri liečbe chorôb uvedených v zozname chorôb a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu. 

Odôvodnenie : 
Podľa návrhu tohto ustanovenia, VÚC budú mať povinnosť schvaľovať zoznamy zdravotných výkonov (vrátane ich cien), za ktoré môžu PZS požadovať úhradu. 
Keďže by v praxi išlo o schvaľovanie stoviek zoznamov s tisíckami výkonov a s rôznymi cenami, len takýmto ustanovením sa nedajú zaručiť jednotné, jasné a transparentné pravidlá schvaľovania zoznamov a stále ostane možnosť rôznych výkladov zákona. 
 	Z 	ČA 	Ministerstvo zdravotníctva SR v predmetnej problematike vydá pre samosprávne kraje matodické usmernenie. 	
UNION 	K článku I, bodu 4 návrhu (k § 44 ods. 1) 
Znenie § 44 ods. 1 zákona č. 577/2004 Z. z. Union ZP navrhuje preformulovať nasledovne: 

,,(1) Poskytovateľ nesmie požadovať od poistenca úhradu za zdravotnú starostlivosť, ktorá sa plne uhrádza na základe verejného zdravotného poistenia podľa tohto zákona alebo osobitných predpisov vydaných na jeho vykonanie, ak má poskytovateľ uzavretú zmluvu o poskytovaní zdravotnej starostlivosti so zdravotnou poisťovňou poistenca.“ 

Odôvodnenie : 
Ministerstvom zdravotníctva SR navrhnuté znenie daného ustanovenia pojednáva len o liečbe poskytnutej pri chorobe uvedenej v zozname prioritných chorôb. Tento prípad je len jedným z prípadov, kedy sa v zmysle platného znenia zákona č. 577/2004 Z. z. zdravotná starostlivosť plne uhrádza na základe verejného zdravotného poistenia, a teda v týchto prípadoch ju nemá povinnosť uhrádzať poistenec. Účelom nami navrhovanej zmeny je rozšíriť zákaz požadovať od poistenca úhradu za zdravotnú starostlivosť tak, aby všeobecne pokryl všetky prípady, keď zdravotná poisťovňa plne hradí zdravotnú starostlivosť na základe verejného zdravotného poistenia podľa zákona č. 577/2004 Z. z. a jeho vykonávacích predpisov. 
 	Z 	ČA 	Ustanovenie bolo upravené tak, že ide o poskytovateľa, s ktorým má zdravotná poisťovňa uzatvorenú zmluvu podľa osobitného predpisu. 	
UNION 	K článku I, bodu 4 návrhu (k § 44 ods. ods. 5) 
Znenie § 44 ods. 5 zákona č. 577/2004 Z. z. Union ZP navrhuje upraviť a doplniť nasledovne: 

,,(5) Poskytovateľ ústavnej starostlivosti môže požadovať úhradu za nadštandardný pobyt na lôžku počas ústavnej starostlivosti, ak poistenec o nadštandardný pobyt písomne požiadal. Poskytovateľ ústavnej starostlivosti môže požadovať úhradu za nadštandardný pobyt sprievodcu poistenca v ústavnej starostlivosti, ak sprievodca poistenca o nadštandardný pobyt písomne požiadal.“ 

Odôvodnenie : 
Dôvodmi navrhovanej zmeny a doplnenia daného ustanovenia je: 
1/zavedenie písomnej žiadosti o nadštandardný pobyt ako podmienky jeho úhrady aj na pobyt sprievodcu a to najmä (nie však výlučne) so zreteľom na prípady, keď o ide sprevádzanie neplnoletých detí ich rodičmi alebo inými zákonnými zástupcami 
2/terminologické zosúladenie daného ustanovenia najmä so zákonom č. 576/2004 Z. z. a platným znením zákona č. 577/2004 Z. z. 
 	O 	N 	Pobyt na lôžku je službou súvisiacou s poskytovaním zdravotnej starostlivosti. Je potrebné rozlíšiť, že nejde o tento prípad. 	
UNION 	K článku I, bodu 4 návrhu (k § 44 ods. ods. 3) 

V § 44 ods. 3, v poslednej vete Union ZP navrhuje za slová ,,cenníku zdravotných výkonov“ vložiť slová podľa ,,osobitného predpisu“ a pripojiť k tomu poznámku pod čiarou v nasledovnom znením: ,,§ 79 ods. 1 písm. g) zákona č. 578/2004 Z. z. v znení zákona č. 220/2013 Z. z.“ 

Odôvodnenie : 
Navrhujeme doplniť odkaz pod čiarou z dôvodu, aby bolo jednoznačne zakotvené, že poskytovateľ je povinný uviesť samosprávnym krajom schválené poplatky za zdravotné výkony a služby súvisiace s poskytovaním zdravotnej starostlivosti v ,,cenníku zdravotných výkonov“ v zmysle §79 ods. 1 písm. g) zákona č. 578/2004 Z. z. 
 	O 	ČA 	Návrh bol doplnený o odkaz na § 79 ods. 1 písm. g) zákona č. 578/2004 Z. z.  	
UNION 	K článku II, bodu 3 návrhu, písm. zu) a bod 6  

V súvislosti s doplnením ustanovení § 79 ods. 1 písm. zu) a písm. zv) a § 102r do zákona č. 578/2004 Z. z. odporúčame bližšie konkretizovať pojem ,,cenník všetkých zdravotných výkonov“. Podľa nášho názoru je možné uvedené dosiahnuť vnútorným odkazom na platné ustanovenie § 79 ods. 1 písm. g) zákona č. 578/2004 Z. z., keďže v tomto ustanovení ,,cenník všetkých zdravotných výkonov“ je bližšie konkretizovaný. 

Odôvodnenie : 
Predpokladáme, že ustanovenia § 79 ods. 1 písm. zu) a písm. zv) a § 102r dopĺňané do zákona č. 578/2004 Z. z. sa týkajú ,,cenníka všetkých zdravotných výkonov“ v zmysle § 78 ods. 1 písm. g) zákona č. 578/2004 Z. z. Preto v záujme jednoznačnosti právnej úpravy odporúčame zakotvenie vnútorného odkazu medzi dotknutými ustanoveniami tak, ako je to opísané v tejto pripomienke, prípadne iným vhodným spôsobom (napr. zavedením legislatívnej skratky ,,cenník všetkých zdravotných výkonov“ do § 79 ods. 1 písm. g) zákona č. 578/2004 Z. z.). 
 	O 	N 	Navrhované ustanovenie považujeme za dostatočné a zrozumiteľné. 	
UNION 	K článku II bodu 3 písm. zv) návrhu 

Ustanovenie § 79 ods. 1 písm. zv) zákona č. 578/2004 Z. z. Union ZP navrhuje upraviť nasledovne: 

,,zv) umiestniť na prístupnom a viditeľnom mieste zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti, pri ktorých môže požadovať úhradu schválený samosprávnym krajom a výšku úhrady, ak cenník všetkých zdravotných výkonov nie je umiestnený v týchto priestoroch; za prístupné a viditeľné miesto sa považuje vyvesenie zoznamu vo vstupných priestoroch, priestoroch čakárne alebo iných verejne prístupných priestoroch zdravotníckeho zariadenia.“. 

Odôvodnenie : 
Pôvodný návrh znenia daného ustanovenia zakotvuje, že poskytovateľ je povinný zoznam poplatkov schválených samosprávnym krajom umiestniť vo vstupných priestoroch alebo v priestoroch čakárne. Za účelom vytvorenia predpokladov pre dostatočnú informovanosť poistenca o poplatkoch poskytovateľa, ktoré schválil samosprávny kraj, navrhujeme spresniť, že musí ísť o viditeľné a prístupné miesto. 
 	O 	ČA 	Náveh bol doplnený o uvedenie prístupného a viditeľného miesta pre umiestnenie zoznamu. 	
Dôvera zp a.s. 	Všeobecne k Návrhu zákona  
Zdravotná poisťovňa privítala iniciatívu ministerstva zameranú na právnu úpravu úhrady poplatkov zo strany pacientov nad rámec ich spoluúčasti, ktorá je určená podzákonnými predpismi, ktoré sú často od pacientov vyberané v rozpore s touto právnou úpravou, resp. sa ich úhradou podmieňuje poskytnutie samotnej zdravotnej starostlivosti. Nepochybne je nevyhnutné, aby sa zákonom zabránilo vyberaniu nezmyselných poplatkov, ktoré s poskytovaním zdravotnej starostlivosti žiadnym spôsobom nesúvisia. 

Na druhej strane si však v nasledujúcich pripomienkach dovoľujeme poukázať na niektoré nelogickosti navrhovanej zmeny a vysloviť premisu, že na úpravu vyberania poplatkov podľa nášho názoru pri dnešnej právnej úprave rozsahu zdravotnej starostlivosti uhrádzanej z verejného zdravotného poistenia v plnej miere postačuje v súčasnosti platný § 44 ods. 1 zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti v znení neskorších predpisov. Pokiaľ totiž nebude stanovený a určený štandard a nadštandard a pokiaľ nebude stanovené, aké zdravotné výkony pri akom ochorení má poskytovateľ zdravotnej starostlivosti vykonať, takýto návrh zákona sa zrejme minie účinku. Súčasne návrh môže spôsobiť aj tlak zo strany poskytovateľov zdravotnej starostlivosti smerujúci voči zdravotným poisťovniam na kompenzáciu výpadku zdrojov z poplatkov od pacientov z obmedzených zdrojov verejného zdravotného poistenia. 

Vyššie uvedené dôslednejšie členenie nadštandardu za úhradu pacientom a nároku na úhradu z verejného zdravotného poistenia bude súčasne prínosom pre mnohých pacientov, ktorí sú ochotní za kvalitnú poskytnutú zdravotnú starostlivosť hradiť aj poplatky, ktoré súvisia s poskytnutím zdravotnej starostlivosti len nepriamo. Sme totiž toho názoru, že pokiaľ sa poistenec v záujme vyššieho štandardu, odbornosti, kvality, prístrojového vybavenia a prístupu zdravotníckych pracovníkov dobrovoľne rozhodne uhrádzať si nadštandard alebo poplatky, nemala by mu v tom zákonná úprava žiadnym spôsobom brániť. 
 	O 	N 	Navrhované určeniu "štandardu" a "nadštandardu" nie je v súlade s princípmi poskytovania zdravotnej starostlivosti. Poskytovateľ je povinný poskytovať zdravotnú starostlivosť správne. Zdravotná starostlivosť je poskytnutá správne, ak sa vykonajú všetky zdravotné výkony na správne určenie choroby so zabezpečením včasnej a účinnej liečby s cieľom uzdravenia osoby alebo zlepšenia stavu osoby pri zohľadnení súčasných poznatkov lekárskej vedy. 	
Dôvera zp a.s. 	Článok I - Bod 1 - § 3 odsek 4 
Navrhujeme bod 1 vypustiť v celom rozsahu ako nadbytočný. 

V prípade, ak ministerstvo nebude pripomienku akceptovať, navrhujeme preformulovať navrhovaný odsek 4 v zmysle odôvodnenia pripomienky. 

Odôvodnenie: Podľa návrhu odseku 4 sú súčasťou zdravotného výkony presne uvedené úkony, t.j. objednanie poistenca na vyšetrenie, vypísanie lekárskeho predpisu alebo poukazu, vypísanie návrhu na kúpeľnú liečbu a potvrdenie o návšteve lekára. Z odôvodnenia tohto návrhu vyplýva, že sa „ustanovujú súčasti zdravotného výkonu, čím sa zamedzí zo strany poskytovateľov zdravotnej starostlivosti vyberať poplatky za to, čo je súčasťou zdravotného výkonu.“ 
Sme toho názoru, že takto formulované ustanovenie nie je správne. Tento názor sa opiera o skutočnosť, že všetko, čo je súčasťou zdravotného výkonu, je v súčasnosti presne stanovené v nariadení vlády č. 776/2004 Z. z., ktorým sa vydáva Katalóg zdravotných výkonov v platnom znení. Z toho vyplýva, že ak by navrhované ustanovenie zákona malo byť napísané správne, potom by v ňom mali byť vymenované všetky súčasti jednotlivých zdravotných výkonov (napr. odbery, punkcie, ako súčasti niektorých výkonov, kontrastné látky, popisy snímok a pod.). 
Súčasne sa navrhované znenie stáva jednoznačne duplicitným k už platným ustanoveniam tohto zákona, nakoľko je zrejmé, že ak je určené, že sa zdravotné výkony poskytnuté pri neodkladnej zdravotnej starostlivosti, prioritnej chorobe a chorobách určených v nariadení vlády č. 777/2004 Z. z. plne (alebo čiastočne) uhrádzajú z verejného zdravotného poistenia, má sa tým jednoznačne na mysli, že sa uhrádzajú zdravotné výkony s celým ich obsahom tak, ako je ich obsah určený v Katalógu zdravotných výkonov. 
Ako príklad uvádzame zdravotný výkon č. 4 a 60, ktorého obsahom je aj vypísanie receptu, resp. celú časť IV. Katalógu zdravotných výkonov (výkon č. 75a vystavenie návrhu na kúpeľnú starostlivosť a pod.). 

Navyše z navrhnutého znenia nie je zrejmé, čo v prípade, ak sa poskytnutá zdravotná starostlivosť člení na plne aj čiastočne uhrádzanú z verejného zdravotného poistenia, do ktorej skupiny sa majú zaradiť tieto súčasti zdravotného výkonu. 

Pokiaľ bolo účelom navrhovaného znenia zákona stanoviť, že poskytovatelia zdravotnej starostlivosti nie sú oprávnení vyberať osobitnú úhradu za práve tieto štyri určené úkony (vyplýva to iba z dôvodovej správy, ktorá nie je právne záväzná), potom je podľa zdravotnej poisťovne na mieste to vyslovene takto uviesť. 
 	Z 	N 	Pripomienka bola prerokovaná na pracovnom stretnutí dňa 16. októbra 2014. 
Navrhovaná formulácia je v prospech pacientov a nepovažujeme za nadbytočnú, pretože reaguje na problémy z praxe súvisiace s vyberaním poplatkov.  	
Dôvera zp a.s. 	Článok I- Bod 4 - § 44 
Navrhujeme úpravu navrhovaného znenia § 44 v zmysle odôvodnenia. 

Odôvodnenie: 
a/ Domnievame sa, že návrh § 44 nereflektuje na skutočnosť, že podľa § 10a vláda v zozname chorôb podľa § 3 ods. 9 ustanoví pre každú chorobu spoluúčasť poistenca. Táto spoluúčasť je v súčasnosti určená v nariadení vlády č. 777/2004 Z. z. a to celkom pre 41 chorôb a zubno-lekársku starostlivosť zo všetkých chorôb, ktoré nie sú zaradené v zozname prioritných chorôb (tu sa zdravotné výkony plne uhrádzajú z verejného zdravotného poistenia). 
Pokiaľ je spoluúčasť stanovená presne v nariadení vlády, nie je zrejmé, čo z týchto zdravotných výkonov má schvaľovať samosprávny kraj. 
Spoluúčasť je v tomto prípade stanovená buď vo výške 100% (predpokladáme, že v cenách sa môžu poskytovatelia odlišovať ako akékoľvek iné podnikateľské subjekty) alebo v odlišnej výške v prípade zubno-lekárskej starostlivosti, kde však rovnako platí, že úhrada zo strany poistenca sa môže odlišovať v závislosti od konkrétneho poskytovateľ zdravotnej starostlivosti, ktorý určuje výšku úhrady v cenníku podľa svojich individuálnych možností. 

b/ Návrh vôbec neodráža skutočnosť, že nie je nikde určené, aké výkony pri akej chorobe má poskytovateľ zdravotnej starostlivosti vykonať a to v nadväznosti na schvaľovanie cenníkov poskytovateľom zdravotnej starostlivosti. Nie je potom zrejmé, ako bude môcť samosprávny kraj schváliť „zdravotné výkony poskytované pri liečbe choroby uvedenej v zozname chorôb a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu“. 

c/ Návrh rovnako nezohľadňuje skutočnosť, že poskytovatelia zdravotnej starostlivosti majú uzavreté zmluvy so zdravotnými poisťovňami, t.j. neupravuje otázku možnej odlišnosti cenníkov pre poistencov rôznych zdravotných poisťovní. Budú si poskytovatelia nechávať posudzovať a schvaľovať odlišné cenníky alebo bude jeden rovnaký pre všetkých pacientov? 

S ohľadom na vyššie uvedené sme toho názoru, že plne postačuje uviesť, že poskytovateľ zdravotnej starostlivosti nie je oprávnený žiadať od poistenca žiadnu úhradu za zdravotnú starostlivosť, ktorá je plne alebo čiastočne uhrádzaná z verejného zdravotného poistenia a že takouto úhradou ani nesmie podmieňovať poskytnutie zdravotnej starostlivosti. 
T.j. pre tento účel podľa nášho názoru, pokiaľ ministerstvo nenavrhne úpravu v rozsahu čiastočne uhrádzanej zdravotnej starostlivosti, plne postačuje dnešné znenie § 44 ods. 1, podľa ktorého poskytovateľ nesmie požadovať od poistenca úhradu za zdravotnú starostlivosť a služby súvisiace s poskytovaním zdravotnej starostlivosti nad rozsah spoluúčasti poistenca podľa tohto zákona. 
 	Z 	N 	Pripomienka bola prerokovaná na pracovnom stretnutí dňa 16. októbra 2014. 
Navrhované ustanovenie § 44 nadväzuje na nariadenie vlády č. 777/2004 Z. z. ktorým sa vydáva Zoznam chorôb, pri ktorých sa zdravotné výkony čiastočne uhrádzajú alebo sa neuhrádzajú na základe verejného zdravotného poistenia, ako aj na ostatné ustnovenia zákona č. 577/2004 Z. z. o rozsahu zdravotnej starostlivosti uhrádzanej na základe verejného zdravotného poistenia a o úhradách za služby súvisiace s poskytovaním zdravotnej starostlivosti. 	
Dôvera zp a.s. 	Článok II Návrhu zákona 
Bod 3 - § 79 ods. 1 písm. zv) 

Navrhujeme odstrániť duplicitu k ustanoveniu § 79 ods. 1 písm. g) a zp). 

Odôvodnenie: Navrhovaným ustanovením § 79 ods. 1 písm. zv) sa ukladá poskytovateľom zdravotnej starostlivosti povinnosť umiestniť vo vstupných priestoroch alebo v priestoroch čakárne zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti, pri ktorých môže požadovať úhradu, schválený samosprávnym krajom a výšku úhrady, ak cenník všetkých zdravotných výkonov nie je umiestnený v týchto priestoroch. Navrhované ustanovenie je podľa nášho názoru duplicitné k ustanoveniu uvedenému v písmene g), podľa ktorého je poskytovateľ zdravotnej starostlivosti povinný umiestniť na prístupnom a viditeľnom mieste cenník všetkých zdravotných výkonov, ktoré poskytuje a tiež aj s písmenom zp), podľa ktorého je povinný zverejňovať na svojom webovom sídle informácie o cenách zdravotných výkonov, ktoré poskytuje. Podľa nášho názoru preto v nadväznosti na tieto už platné ustanovenia plne postačuje doplnenie písmena zu), t.j. povinnosť dodržiavať schválený cenník s odkazom na § 44 zákona č. 577/2004 Z. z. 
 	O 	N 	Nejde o duplicitu. je potrebné rozlišovať cenník všetkých zdravotných výkonov a zoznam výkonov zoznam zdravotných výkonov poskytovaných pri liečbe choroby uvedenej v zozname chorôb, pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti. 	
Dôvera zp a.s. 	Článok III Návrhu zákona 
Navrhujeme článok III vypustiť v plnom rozsahu z dôvodov uvedených v odôvodnení. 

Odôvodnenie: Odôvodnenie nadväzuje na pripomienku zdravotnej poisťovne č. 2 písm. b/ uvedenú k článku I Návrhu zákona. Zdravotná poisťovňa sa domnieva, že v navrhovanom znení nebude samosprávny kraj schopný cenníky schvaľovať, nakoľko nie je zrejmé, aké zdravotné výkony sa poskytujú pri jednotlivých chorobách a tiež nie je zrejmé, že má ísť iba o výkony, pri ktorých je určená spoluúčasť poistenca (v súčasnosti 41 chorôb a zubno-lekárske zdravotné výkony). Navyše zákon v navrhovanom znení nehovorí, že samosprávny kraj schvaľuje cenník, ale že schvaľuje zdravotné výkony poskytované pri liečbe choroby uvedenej v zozname chorôb pri ktorých sa zdravotné výkony plne uhrádzajú alebo čiastočne uhrádzajú alebo sa neuhrádzajú na základe verejného zdravotného poistenia a služieb súvisiacich s poskytovaním zdravotnej starostlivosti, pri ktorých môže poskytovateľ požadovať úhradu, na čo nemá samosprávny kraj kompetenciu. Zoznam zdravotných výkonov, rozsah úhrady a spoluúčasti určujú v zmysle platných zákonov nariadenia vlády. 
 	Z 	N 	Pripomienka bola prerokovaná na pracovnom stretnutí dňa 16. októbra 2014. Vypustenie ustanovenia o schvaľovaní zoznamu výkonov samosprávnymi krajmi nie je dôvodné. (Sú orgánom na vydanie povolenia, ako aj kontrolným orgánom vo vzťahu k poskytovateľom zdravotnej starostlivosti.)  	
ZZP SR 	Vseobecne k návrhu zákona 
ZZP SR privítalo iniciatívu ministerstva zameranú na právnu úpravu úhrady poplatkov zo strany pacientov nad rámec ich spoluúčasti, ktorá je určená podzákonnými predpismi a ktoré sú často od pacientov vyberané v rozpore s touto právnou úpravou, resp. sa ich úhradou podmieňuje poskytnutie samotnej zdravotnej starostlivosti. Nepochybne je nevyhnutné, aby sa zákonom zabránilo vyberaniu nezmyselných poplatkov, ktoré s poskytovaním zdravotnej starostlivosti žiadnym spôsobom nesúvisia. 

Pokiaľ však nebude stanovený a určený štandard a nadštandard a pokiaľ nebude stanovené, aké zdravotné výkony pri akom ochorení má poskytovateľ zdravotnej starostlivosti vykonať, takýto návrh zákona sa s najväčšou pravdepodobnosťou minie účinku. Súčasne návrh môže spôsobiť aj tlak zo strany poskytovateľov zdravotnej starostlivosti smerujúci voči zdravotným poisťovniam na kompenzáciu výpadku zdrojov z poplatkov od pacientov z obmedzených zdrojov verejného zdravotného poistenia. 

Vyššie uvedené dôslednejšie členenie nadštandardu za úhradu pacientom a nároku na úhradu z verejného zdravotného poistenia bude súčasne prínosom pre mnohých pacientov, ktorí sú ochotní za kvalitnú poskytnutú zdravotnú starostlivosť hradiť aj poplatky, ktoré súvisia s poskytnutím zdravotnej starostlivosti len nepriamo. 

Sme presvedčení, že pokiaľ sa poistenec v záujme vyššieho štandardu, odbornosti, kvality, prístrojového vybavenia a prístupu zdravotníckych pracovníkov dobrovoľne rozhodne uhrádzať si nadštandard alebo poplatky, nemala by mu v tom zákonná úprava žiadnym spôsobom brániť. 
 	Z 	N 	Pripomienka bola prerokovaná na pracovnom stretnutí dňa 16. októbra 2014. 
Navrhované určeniu "štandardu" a "nadštandardu" nie je v súlade s princípmi poskytovania zdravotnej starostlivosti. Poskytovateľ je povinný poskytovať zdravotnú starostlivosť správne. Zdravotná starostlivosť je poskytnutá správne, ak sa vykonajú všetky zdravotné výkony na správne určenie choroby so zabezpečením včasnej a účinnej liečby s cieľom uzdravenia osoby alebo zlepšenia stavu osoby pri zohľadnení súčasných poznatkov lekárskej vedy. 	
NROZP 	čl. I a čl. III 
K čl. I: 

1. V prílohe č. 3 zákona č. 577/2004 Z. z. do zoznamu prioritných chorôb žiadame zaradiť chorobu „postpoliomyelitický syndróm“, kód G14. 

2. V Indikačnom zozname pre kúpeľnú starostlivosť (príloha č. 6 zákona č. 577/2004 Z. z.; tabuľková časť – časť VI. Nervové choroby) text pri čísle indikácie VI/2 upraviť nasledovne: 
- Úhrada z verejného zdravotného poistenia: A 
Číslo indikácie: VI/2A 
Kód diagnózy: B91, G14 
Indikácia: Stavy po poliomyelitíde a postpoliomyelitický syndróm 
Návrh vyhotovuje: neurológ, lekár FRLB, všeobecný lekár 
Dĺžka liečebného pobytu (dni): 21 
Kontraindikácie: 
Poznámka: Kúpeľnú starostlivosť možno pri týchto indikáciách uhrádzať z prostriedkov verejného zdravotného poistenia najviac raz za dva roky 

- Úhrada z verejného zdravotného poistenia: B 
Číslo indikácie: VI/2B 
Kód diagnózy: G54.0-G59.8, G62.0-G62.9, A80.0-A80.9 
Indikácia: Chabé obrny (okrem poúrazových) 
Návrh vyhotovuje: neurológ, lekár FRLB, všeobecný lekár 
Dĺžka liečebného pobytu (dni): 21 
Kontraindikácie: 
Poznámka: Kúpeľnú starostlivosť možno pri týchto indikáciách uhrádzať z prostriedkov verejného zdravotného poistenia najviac raz za dva roky 

3V Indikačnom zozname pre kúpeľnú starostlivosť (tamtiež) pri indikácii č. VI/1 – chabé obrny (okrem poúrazových) vrátane poinfekčných polyradikuloneuritíd do 12 mesiacov po odoznení akútneho štádia, ktorá je zaradená do kategórie A, vyňať exotoxické chabé obrny spôsobené alkoholom a tie priradiť k číslu indikácie VI/2B (v zmysle 2. bodu vyššie). 

V bodoch 1 až 3 ide o pripomienky zásadné 

K čl. III 
Do „Zoznamu chorôb“, ktorý tvorí prílohu č. 1 k zákonu č. 576/2004 Z. z., žiadame zaradiť chorobu „postpoliomyelitický syndróm“, kód „G14“ (podľa Medzinárodnej klasifikácie chorôb, verzia 2010) 

Ide o pripomienku zásadnú 

Odôvodnenie: 
Poliomyelitída (detská paralýza, detská obrna) je ochorenie, ktoré spôsobuje vysoko infekčný poliovírus, ktorý postihuje nervové vlákna uložené v predných rohoch miechy, ale ničí aj centrá predlženej miechy a tiež napadá motorickú kôru mozgu. Dôsledkom je, že asi u 50 % na začiatku úplne ochrnutých osôb ostávajú trvalé následky v podobe úplného alebo čiastočného ochrnutia svalov dolných a horných končatín, ako aj trupu. 
Postpoliomyelitický syndróm (PPS) je neurodegeneratívne ochorenie, ktoré postihuje obrnárov približne 15 až 40 rokov po zotavení sa z akútneho prvotného infikovania vírusom. Všeobecne sa akceptuje teória o tzv. „nervovej únave“, pri ktorej dochádza k poškodeniu zvyškových motorických neurónov v dôsledku dlhodobého, niekoľkoročného preťaženia kontinuálnou kompenzáciou a remodelovaním nových vlákien, čo vedie k ich postupnému poškodeniu. 
Následky detskej obrny vrátane rozvinutého postpoliomyelitického syndrómu sa výrazným spôsobom podpisujú pod zhoršujúce sa zdravie pacientov a jediným overeným spôsobom, ako tento proces spomaliť, je podľa najnovších vedeckých poznatkov a odporúčaní pravidelná, opakujúca sa rehabilitácia a kúpeľná liečba. Tá je však vzhľadom na výšku finančných nákladov pre väčšinu z nich podľa súčasne platnej právnej úpravy dostupná len vo veľmi obmedzenej miere. Ochorenie „stavy po poliomyelitíde“ bolo prijatím zákona č. 577/2004 Z. z. v indikačnom zozname pre kúpeľnú starostlivosť preradené z kategórie A do kategórie B, čím sa kúpeľná starostlivosť pre väčšinu z nich stala fakticky nedostupnou. Dostupnosť primeranej kúpeľnej a rehabilitačnej liečby je pritom základnou podmienkou na to, aby sa ich zdravotný stav výraznejšie nezhoršoval, je tiež dôležitým predpokladom udržania kvality ich života, zabezpečenia sebestačnosti a prevenciou neskoršej plnej závislosti na sociálnej pomoci a starostlivosti. 
Cieľom navrhovanej zmeny je zabezpečiť návrat do stavu pred r. 2005, teda návrat k indikovanej kúpeľnej starostlivosti, pri ktorej zdravotná starostlivosť je plne hradená z verejného zdravotného poistenia a služby sú čiastočne hradené z verejného zdravotného poistenia, ide teda o preradenie diagnózy „stavy po poliomyelitíde“ z kategórie B naspäť do kategórie A. 
Navrhujeme tiež, aby sa v indikačnom zozname pre kúpeľnú starostlivosť, ktorý tvorí prílohu č. 6 zákona č. 577/2004 Z. z., pri čísle indikácie VI/2 uvádzali dve podkategórie: 
- stavy po poliomyelitíde a postpoliomyelitický syndróm, kódy diagnóz B91 a G14, zaradiť do kategórie A, 
- chabé obrny (okrem poúrazových), kódy diagnóz G54.0 – G54.8, G62.0 – G62.9, A80.0 – A80.9, ponechať v kategórii B. 
Predpokladom uskutočnenia návrhu uvedeného pod bodom č. 3 v predchádzajúcej časti je, aby choroba „postpoliomyelitický syndróm“ s kódom G14 podľa MKCH-10 bola zaradená do „Zoznamu chorôb“, ktorý tvorí prílohu č. 1 k zákonu č. 576/2004 Z. z., a následne aby choroba „postpoliomyelitický syndróm“ s kódom G14 bola zaradená do zoznamu prioritných chorôb (príloha č. 3 zákona č. 577/2004 Z. z.), na základe ktorého sa predpisuje kúpeľná starostlivosť. 
Navrhujeme súčasne, aby sa pri indikácii č. VI/1 – chabé obrny (okrem poúrazových) vrátane poinfekčných polyradikuloneuritíd do 12 mesiacov po odoznení akútneho štádia, ktorá je zaradená do kategórie A, vyňali exotoxické chabé obrny spôsobené alkoholom a tie priradili k číslu indikácie VI/2B (v zmysle 3. bodu návrhu). Kúpeľná starostlivosť o pacientov s ochoreniami, ktoré si sami spôsobili nadmerným užívaním alkoholu, by nemala byť takmer úplne hradená z verejného zdravotného poistenia, preto ju navrhujeme zaradiť medzi indikácie v kategórii B. 
Na podporu uvedených zmien iniciovala Asociácia polio v SR, republiková špecifická organizácia Slovenského zväzu telesne postihnutých, petíciu, ktorú spolu s podpornými odbornými stanoviskami chce odovzdať na Ministerstvo zdravotníctva SR 24. októbra 2014 – v deň, ktorý si Svetová zdravotnícka organizácia pripomína ako Svetový deň boja s detskou obrnou. K 25. 9. 2014 petíciu podporilo už viac ako 3500 občanov Slovenskej republiky, Českej republiky a niektorých ďalších krajín. 
 	Z 	N 	Pripomienka bola prerokovaná na pracovnom stretnutí dňa 17. októbra 2014. 
Navrhovaná pripomienka je nad rámec úpravy. Zoznam prioritných chorôb bude predmetom pripomienkového konania pri ďalšej novelizácii zákona č. 577/2004 Z. z.